
Luku 1 
(Uudelleen)-esittely 
Tervetuloa ”Raportoimattomien huomioiden” toiseen osaan. 


Tässä jaksossa keskitytään näyttöön siitä, että lukitustoimenpiteet (lukitukset / sulut) vähentävät 
(tai eivät vähennä) koronaviruksen leviämistä, ja niiden mallien epäonnistumiseen, jotka 
maaliskuussa ennustivat, että sairaaloihin tulvii koronapotilaita. Epäonnistuneet ennustukset ovat 
keskeisessä roolissa sen suhteen, ovatko lukitukset tehokkaita. Esitän myös lyhyen keskustelun 
lukitusten poikkeuksellisista kustannuksista. 


Mutta ensin hieman taustaa. 
Minulla on ollut muutama outo viikko. Ehkä teilläkin. 


Keskiviikkona 3. kesäkuuta sain valmiiksi osan 1 ”Raportoimattomia huomioita”, joka käsitteli 
koronakuolemien lukumäärää. Päätin julkaista kirjasen Amazonin omakustannusalustan, Kindle 
Direct Publishingin (KDP), kautta. Olin kirjoittanut kahdesti Amazonin ”Kindle Singles”-alustalle, 
jossa yhtiö julkaisee ammattikirjailijoiden teoksia. Vaikka tiesin, että Raportoimattomia huomioita 
saattaisi suututtaa joitakin median edustajia, ajattelin, että Amazonille se kelpaisi. 


Amazon kuitenkin myy ”Mein Kampfia” ja ”Anarkistin keittokirjaa” sekä ”Bestiality and Zoophilia: 
Sexual Relations with Animals”. Kuten oikein on. Amazonin ei pitäisi tuomita sen digitaalisissa 
hyllyissä olevia kirjoja, paitsi hyvin harvinaisissa tapauksissa, joissa ne tarjoavat spesifejä ohjeita 
rikolliseen toimintaan. Amazon näyttää olevan samaa mieltä siitä, että sen pitäisi kallistua kirjojen 
saatavuuden puolelle. Yhtiön edustaja kirjoitti huhtikuussa antamassaan lausunnossa, että 
”kirjakauppiaana uskomme, että on tärkeää tarjota mahdollisuus tutustua kirjoitettuihin teksteihin, 
mukaan lukien kirjat, joita jotkut saattavat pitää epämiellyttävinä.” 


https://www.propublica.org/article/the-hate-store-amazons-self-publishing-arm-is-a-haven-for- 
white-supremacists 


Tiesin myös, ettei mitään osassa 1 esitettyä voitu pitää salaliittoteoriana. Lähes kaikki siinä olevat 
tiedot ovat peräisin julkaistuista tieteellisistä julkaisuista ja virallisista lähteistä. Kun siis latasin osan 
1 Kindle Directiin keskiviikkoiltana, arvelin, että se olisi myynnissä Amazonissa seuraavana aamuna. 


Väärin. Kun tarkistin KDP:n aamulla, huomasin, että kirja, joka oli listattu ”Arvioitavana”-tilaan, oli 
palautettu ”Tarjottava käsikirjoitus”-tilaan. Sitten Amazon lähetti minulle sähköpostia: 


Kirjasi ei ole ohjeidemme mukainen. Tämän vuoksi emme tarjoa kirjaasi myyntiin... 
Pyydämme sinua harkitsemaan Covid-19-viittausten poistamista kirjasta. 


Minun olisi jokseenkin vaikea poistaa viittauksia Covid-19:ään Covid-19:stä kertovasta kirjasta. 


Olin tyrmistynyt. Paitsi, että Amazon oli oletettavasti sitoutunut sananvapauteen, oli se myös 
hyötynyt valtavasti koronaviruksen aiheuttamista lukituksista, jotka olivat pakottaneet monet 
kilpailijat sulkemaan ovensa. Amazonin osake oli kaikkien aikojen korkeimmillaan, mikä antoi sille 
tähtitieteellisen arvon, yli biljoona dollaria. (Se on noussut vielä korkeammalle sen jälkeen.) Näissä 
olosuhteissa ajattelin, että Amazonilla olisi erityinen velvollisuus antaa ihmisten esittää kritiikkiä 
koronasta. Ilmeisesti ei. 


Harkitsin kirjan julkaisemista verkkosivujeni kautta, mutta Amazonilla on valtava osuus sekä 
sähköisten että fyysisten kirjojen markkinoista. Lisäksi Amazon pystyy myymään, painattamaan ja 
toimittamaan kirjoja nopeammin kuin kukaan muu. Perinteiset kustantajat kertoivat minulle, että 
he tarvitsisivat jopa kuukauden aikaa saada kirjaseni ulos. Amazon voisi saada kopiot saataville 
muutamassa päivässä. Minun täytyi saada Amazon ulottuvilleni. 


Tiesin, että Amazonin painostaminen todennäköisesti epäonnistuisi. Yhtiö ei tunnetusti reagoi 
kritiikkiin. Ajattelin kuitenkin, että vähän ääntä ei voisi olla haitaksi. Mitä Amazon voisi tehdä - 
kieltää kirjan? Se oli jo tehnyt niin. Menin Twitteriin, jossa Narratiivin vastainen kantani koronaan ja 
lukituksiin oli kerännyt minulle yli 100 000 seuraajaa. (Okei, määrä ei ollut edes 0,27% Kim 
Kardashianin seuraajamäärästä, mutta toivoin, että siitä olisi edes vähän apua.) 


Sydämellinen, vaikkakaan ei kovin kaunopuheinen vetoomukseni: ”Vittujen kevät. En voi uskoa tätä. 
He sensuroivat sen -” Amazonin hylkäävä sähköpostiviesti kuvakaappauksena tekstin yläpuolella. 


Useat konservatiiviset kirjoittajat vastustivat nopeasti Amazonin sensuuria. Niin tekivät myös 
muutamat vasemmistolaiset, erityisesti The Intercept -lehden Glenn Greenwald. Greenwald kirjoitti, 
että vaikka hän ei pitänyt koronaa koskevista näkemyksistäni, ”teknologiajättien harjoittama 
kirjojen kieltäminen on huomattavasti suurempi vaara, kuin mitä tahansa uhkia Raportoimattomia 
huomioita ikinä voisi aiheuttaa”. 


Perinteisten tiedotusvälineiden toimittajat - mukaan lukien ystäväni New York Timesissa, jossa olin 
työskennellyt vuosikymmenen ajan - pysyivät enimmäkseen hiljaa. Heidän hiljaisuutensa hämmensi 
ja lannisti minua. Jotkut sanoivat, että Amazonin yleisöllä ei yksinkertaisesti pitäisi olla 
mahdollisuutta lukea kirjasta- näkemys, joka on vastoin kaikkia käsityksiä mielipiteen vapaudesta. 


Kello 13:00 olin huolissani. Ajattelin, että jos en saisi Amazonia kiinnittämään huomiota päivän 
loppuun mennessä, minun täytyisi ehkä levittää kirjaa itse. 


Elon Musk astui kehään. 
Jälleen. 


Musk ja minä emme ole vieläkään tavanneet tai edes soittaneet puhelimessa. Ehkä emme koskaan 
tapaa. Mutta jos tapaamme, tarjoan hänelle oluen (ei sillä, että hän tarvitsisi minun ostavan hänelle 
olutta). Jos et ole kuullut Muskista, niin hän on Teslan ja SpaceX:n toimitusjohtaja, ja hänellä on 
kymmeniä miljoonia seuraajia Twitterissä. Hän ei pelkää sanoa mielipidettään, ja hän pitää lukituksia 
katastrofaalisena virheenä. Hän oli twiitannut minulle jo aiemmin, ja olimme olleet yhteydessä 
tekstein satunnaisesti toukokuun 2020 alusta lähtien. 


Kerroin Muskille, mitä oli tapahtunut. Hieman ennen kello 14:00, hän puhui, kuten vain hän voi - 
lähettämällä alkuperäisen twiittini alle: ”Tämä on hullua.” Hän jatkoi toisella twiitillä: ”Aika hajottaa 
Amazon. Monopolit ovat väärin.” 


Muskin kommentit nostivat Amazonin sensuurin valokeilaan. Wall Street Journal, CNBC ja jopa 
Washington Post - jonka Bezos omistaa - kirjoittivat aiheesta artikkeleita. Ja joku Amazonissa sai 
viestin perille. Kello 14:59 — vain 65 minuuttia Muskin twiitin jälkeen - sain sähköpostia KDP:n 
”Executive Customer — Relations”-osastolta, jossa kerrottiin, että Amazon julkaisee 
Raportoimattomia huomioita osan 1. 


Ehkä Amazon olisi perääntynyt joka tapauksessa. En tiedä. Mutta Muskin heitto nopeutti varmasti 
prosessia. (Amazon kertoi toimittajille, että se oli erehdyksessä kieltänyt Raportoimattomia 


huomioita-kirjasen, mutta minulle se ei koskaan sitä sanonut. Samoin se yhä kieltää Covid-19-kirjoja. 
Sikäli kuin voin sanoa, ainoa virhe, jonka Amazon teki, oli se, että se sensuroi jonkun, jolla oli 
tarpeeksi ääntä laittaa kampoihin.) 


Parasta jutussa kuitenkin oli se, että samana iltana, sen jälkeen, kun olin esiintynyt Fox Newsissa ja 
One America Newsissa puhuakseni sensuurista ja kirjasesta, tarkistin Amazonin myyntisivuni ja 
huomasin, että tunnin aikana kirjaa oli myyty lähes 10 000 digitaalista kappaletta - yli kaksi 
kappaletta joka sekunti. Keskiyöhön mennessä sitä oli myyty 26 000 kappaletta. Se nousi hetkeksi 
Kindle-kaupan ykköseksi. Sitä on nyt myyty maailmanlaajuisesti yli 130 000 kappaletta paperisessa 
ja sähköisessä muodossa. 


Toisin sanoen Amazonin sensuuri antoi lähes varmasti vauhtia Raportoimattomia huomioita- 
projektille. Vaikka minulla oli onnea, suurten teknologiayritysten harjoittama sensuuri on kasvava 
ongelma. Useimmat ihmiset, jotka sensuroidaan, eivät saa Elon Muskia puhumaan puolestaan. 


Samaan aikaan Yhdysvallat oli tulessa. 


George Floydin kuolema aiheutti kesäkuun alussa vakavimmat rotumellakat sitten vuoden 1992 
Rodney Kingin mellakoiden. Tiedotusvälineet alkoivat uutisoida mellakoista täysipäiväisesti. Päivisin 
mellakoitsijat täyttivät Minneapolisin, New Yorkin ja muut kaupungit. Öisin mellakoitsijat ryöstivät 
kauppoja. 


Viha oli todellista ja ymmärrettävää. Oletin kuitenkin - virheellisesti, kuten kävi ilmi - että 
mellakkauutisointi merkitsi sitä, että koronahysteria mediassa oli ohi. 


Syy oli yksinkertainen. 


Epidemia oli häviämässä suurimmassa osassa maailmaa. Euroopan maat olivat avanneet ovensa 
ongelmitta. Yhdysvalloissa eteläiset osavaltiot olivat alkaneet avautua uudelleen yli kuukautta 
aiemmin - Georgia 24. huhtikuuta 2020, Texas vähän myöhemmin - ilman suurempia ongelmia. Jopa 
koillisessa, maan pahiten kärsineellä alueella, osavaltiot olivat avautumassa osittain uudelleen. 
Sairaalat olivat sulkemassa koronayksiköitä ja palaamassa takaisin päiväkirurgiaan ja muuhun 
tavanomaiseen terveydenhuoltoon. 


Sanomalehdet ja kaapeliverkot tyytyivät mainostamaan tapausten lukumäärää Perun kaltaisissa 
maissa tai kirjoittamaan spekulatiivisia artikkeleita mahdollisista tartunnan jälkeisistä oireyhtymistä. 
Huolestuttavin esimerkki tuli toukokuussa, kun toimittajat keskittyivät lasten tautiin, joka muistutti 
hyvin paljon mahdollisesti sydänongelmia lapsilla aiheuttavaa Kawasakin tautia. New York Times oli 
edelläkävijä, ja se kirjoitti toukokuussa yli tusinan artikkelia. Sen otsikoissa siirryttiin nopeasti 
väitteestä, jonka mukaan sairaus saattaisi ”liittyä” koronavirukseen, ”hämmentävään 
virusoireyhtymään”. 


https://www.nytimes.com/2020/05/13/health/coronavirus-children-kawasaki-pmis.html 
https://www.nytimes.com/2020/05/05/nyregion/kawasaki-disease-coronavirus.html 


Välittämättä siitä, että oireyhtymä oli hyvin harvinainen, ja että se ilmeni joillakin lapsilla, joilla ei 
ollut edes ollut koronatartuntaa. Välittämättä siitä, että Britannian virallinen Kawasakin tauti- 
yhdistys on toistuvasti kiistänyt yhteyden. Toukokuun 15. päivänä yhdistys kirjoitti: ”Jatkuvien 
sensaatiohakuisten lehtijuttujen aiheuttaessa perheille syvää huolta, halusimme jakaa toisen 
artikkelin... Koronainfektio ei todennäköisesti vaikuta vakavasti lapsiin.” 


https://www.societi.org.uk/kawasaki-disease-covid-19/pims-ts/ 


Samoin välittämättä siitä, että jopa vakavissa autoimmuunioireyhtymissä useimmat lapset toipuivat 
nopeasti steroidien tai muun immunosuppressiivisen hoidon jälkeen. Kuten eräs texasilainen lasten 
infektiotautien asiantuntija kertoi Austinin televisiokanavalle: ”Tyypillisesti useimmat näistä lapsista 
voivat hyvin.” Mikä ei estänyt kanavaa otsikoimasta 3. kesäkuuta 2020 julkaistua juttuaan otsikolla: 
”Kuolemaan johtava lasten sairaus, joka liittyy koronaan, vahvistettu Austinilaisessa sairaalassa”. 


https://www.kvue.com/article/news/health/coronavirus/multisystem-inflammatory-syndrome- 
dell-childrens-austin-coronavirus/269-ef125251-213c-437a-ad9a-094f422c2f99 (VPN tarvitaan). 


Kuukausien ajan olin kutsunut artikkeleita, joissa koronan vaaroja korostettiin, ”paniikkipornoksi” 
(ja artikkeleita kirjoittavia ihmisiä ”maailmanlopun tiimin” jäseniksi). Kawasaki-artikkelit olivat vielä 
pahempia, sillä ne pelottelivat vanhempia mahdollisimman heikkoon tieteeseen perustuen. Kutsuin 
niitä ”pedopaniikkipornoksi” - ruma nimi rumalle mediapelille. 


Tarinat viittasivat kuitenkin myös median epätoivoiseen pyrkimykseen löytää huonoja uutisia 
epidemian hiipuessa. Kun Floyd-mellakat ja ryöstely räjähtivät käsiin, kuvittelin, että 
tiedotusvälineet siirtyisivät pois toitottamasta koronatuomiopäivää. 


Olin väärässä. 


Kesäkuun puolivälin jälkeen positiivisten koronatulosten määrä oli kasvanut voimakkaasti koko 
aurinkovyöhykkeellä. Esimerkiksi Floridassa päivittäiset positiiviset tulokset kasvoivat 15-kertaisiksi 
kolmen viikon aikana - kesäkuun 3. päivän 617:stä yli 9500:aan kesäkuun 27. päivänä. Sen jälkeen 
ne ovat nousseet entisestään. 


Nousuun vaikuttavat monet tekijät, sekä todelliset että testaukseen liittyvät. Ravintolat ovat 
avoinna. Vapaaehtoinen sosiaalinen etäisyys on hellittänyt. Kuuma kesäsää on ajanut ihmiset 
sisätiloihin ja lisännyt ilmastointilaitteiden käyttöä, mikä saattaa edistää viruksen leviämistä. 
Rotumellakoilla ja Meksikosta tulevalla siirtolaisuudella on myös saattanut olla merkitystä, vaikka 
nämä tekijät ovat spekulatiivisia. 


Samaan aikaan testaaminen on lisääntynyt huimasti. Jotkut työnantajat vaativat testejä ennen kuin 
työntekijät voivat palata töihin. Sairaalat testaavat kaikki potilaat, jotka tulevat päiväkirurgisiin 
leikkauksiin. Tuloksena on ollut testien valtava lisääntyminen, ja tiedotusvälineet kutsuvat 
positiivisia tuloksia itsepintaisesti ”tapauksiksi”. Sanan ”tapaus” käyttäminen viittaa kuitenkin 
siihen, että jollakulla on kliinisesti merkittävä sairaus - hän on niin sairas, että hän tarvitsee 
sairaalahoitoa tai ainakin lääkärin hoitoa. Itse asiassa monet koronatartunnan saaneet ihmiset eivät 
edes tiedä, että heillä on se, varsinkin jos he ovat alle 50-vuotiaita ja terveitä. Useimmiten heillä ei 
ole lainkaan oireita tai heillä on vähän kuumetta tai yskä, oireita, joista ei voi sanoa onko kyse 
koronasta vai flunssasta. 


Positiivisten tulosten määrän kasvu on siten ollut paljon suurempi kuin sairaalahoitojaksojen, 
tehohoitoon joutumisten, hengityskoneiden käytön tai kuolemantapausten lisääntyminen. Jokainen 
kuolema - johtuu se sitten koronasta tai mistä hyvänsä syystä - on tragedia. Toistaiseksi koronaan 
liittyviä kuolemia on kuitenkin huomattavasti vähemmän kuin niitä oli Yhdysvaltain koillisosissa 
maalis- ja huhtikuussa 2020. Meillä on kaikki syy uskoa, että tilanne pysyy tällaisena. Valtaosa 
uusista tapauksista on alle 60-vuotiailla, joiden riski sairastua vakavasti on pieni. Heinäkuun 
puolivälin ja lopun jälkeen sairaalahoitojaksot ovat vähentyneet jyrkästi Arizonassa, Texasissa ja 
Floridassa - osavaltioissa, joissa positiivisten testitulosten lisääntyminen oli suurinta. 


Valitettavasti tiedotusvälineet ovat edelleen yhtä omistautuneita hysterialle kuin maaliskuussa. 
Aurinkovyöhykkeen piikki on antanut toimittajille uutta materiaalia paniikin lietsomiseen. Olemme 
syöksymässä kohti syksyä, jolloin kouluja ei voida käydä normaalisti, kun koulujen sulkemiset alkavat 
jälleen. Heinäkuun 13. päivänä Kalifornian kuvernööri Gavin Newsom sulki jälleen kerran baareja, 
kuntosaleja, ravintoloiden sisätiloja, kirkkoja, temppeleitä, ja muita palveluja. 


Kaliforniassa asuu noin 40 miljoonaa ihmistä. Sen jälkeen, kun epidemia alkoi lähes viisi kuukautta 
sitten, osavaltiossa on kuollut noin 9000 ihmistä virukseen, mutta yksikään heistä ei ole ollut alle 
18-vuotias. Aivan oikein: yksikään alle 18-vuotias ei ole kuollut Yhdysvaltain väkirikkaimmassa 
osavaltiossa koronaan. Silti Kalifornian talous ja sen muu tila ovat yhä rampautuneita. 


Kaksi suurta, tiedotusvälineissä levitettyä vääristelyä - en kutsu niitä valheiksi - toimii synkroniassa 
politiikkamme ohjaamiseksi. 


Ensinnäkin tiedotusvälineet ovat salanneet todellisuuden, jonka mukaan kaikilla, jotka eivät ole 
erittäin iäkkäitä tai sairaita, on häviävän pieni riski kuolla koronavirukseen. Raportoimattomien 
huomioiden ensimmäisessä osassa kerroin todellisista luvuista ja riskeistä, jotka perustuvat 
parhaaseen saatavilla olevaan dataan. Ensimmäisen osan julkaisemisen jälkeen on ilmestynyt vielä 
lisää tutkimuksia. Ruotsin hallituksen uuden raportin mukaan koronaan liittyvä kuolemanriski on 
yksi 10 000:sta kaikilla alle 50-vuotiailla - myös niillä, joilla on kroonisia sairauksia. 


https://folkhalsomyndigheten.se/contentassets/53c0dc391be54f5d959ead9131edb771/infection- 
fatality-rate-covid-19-stockholm-technical-report.pdf 


Heinäkuun 14. päivänä 2020 pitämässään puheessa Yhdysvaltain tautikeskuksen (Centers for 
Disease Control and Prevention, /yh. CDC) johtaja tohtori Robert Redfield arvioi, että alle 18- 
vuotiaiden lasten kuolemanriski on yksi miljoonasta. 


https://www.buckinstitute.org/covid-webinar-series-transcript-robert-redfield-md/ 
Valtamedia yksinkertaisesti jättää nämä tiedot huomiotta. 


Median muu vääristely on kuitenkin kiistatta vielä tärkeämpää. Maaliskuusta alkaen uutistoimistot 
vaatimalla vaativat lukituksia, ja suitsuttaen ylistivät niitä vaatineita Asiantuntijoita. Niitä harvoja 
kuvernöörejä, jotka vastustivat, painostettiin valtavasti. Tyypillinen New York Timesin artikkeli 
huhtikuun alussa oli otsikoitu: ”Kapinallisosavaltiot vastustavat ihmisten vangitsemista koteihinsa - 
Mitä ne odottavat?”. 


https://www.nytimes.com/2020/04/03/us/coronavirus-states-without-stay-home.html 
Tarkkailu ulottui kokonaiseen kansakuntaan, kuten Ruotsiin. 


https://www.cnn.com/2020/04/28/europe/sweden-coronavirus-lockdown-strategy- 
intl/index.html 


Lukituksia ajettaessa jäi lähestulkoon huomaamatta se, että suuret kansanterveysjärjestöt (WHO, 
CDC) olivat vuosikymmenien ajan toistuvasti hylänneet ne mahdollisena ratkaisuna epidemioiden 
torjuntaan. Vain kolmen viime vuoden aikana CDC ja WHO ovat julkaisseet uusia epidemiaan 
varautumista koskevia oppaita, joissa on tarkkoja suosituksia siitä, mitä tehdä, jos hengitystievirus 
iskisi. 


CDC julkaisi oppaansa vuonna 2017, WHO:n opas on sitäkin tuoreempi ja yksityiskohtaisempi. 


https://www.cdc.gov/mmwr/volumes/66/rr/rr6601a1.htm 
https://apps.who.int/iris/bitstream/handle/10665/329438/9789241516839-eng.pdf 


Kymmenet tutkijat työskentelivät WHO:n ohjeiden parissa tarkastellen laboratoriotutkimuksia, 
kliinisiä kokeita ja todellista näyttöä. Ohjeessa on 91 sivua ja lisäksi 125-sivuinen liite, jossa on 
suositusten laatimisessa käytettyjen ”kirjallisuuskatsausten” yksityiskohdat. 


https://apps.who.int/iris/bitstream/handle/10665/329439/WHO-WHE-IHM-GIP-2019.1-eng.pdf 


CDC:n ja WHO:n ohjeistuksissa ei tietenkään mainita koronaa. Sitä ei ollut olemassa, kun ne 
kirjoitettiin. Ne keskittyvät influenssaepidemioihin. Influenssa ja koronavirus ovat kuitenkin 
molemmat hengitystieviruksia, ja samalla tavalla tarttuvia. Näin ollen niissä annettuja suosituksia 
voi karkeasti soveltaa koronaan. (Koronavirus on kenties jonkin verran tappavampi kuin tavallinen 
influenssa, mutta vähemmän tappava kuin jotkin WHO:n raportissa ennakoidut influenssakannat). 


Ohjeistuksissa on silmiinpistävää se, miten tehottomia ne ovat. Jopa silloin, kun niissä annetaan 
suosituksia - esimerkiksi käsien pesusta tai ”hengitystie-etiketistä” (fiini tapa sanoa ”yskäistään 
kyynärpäähän”) - ne myöntävät, että niiden tueksi on vain vähän näyttöä. Suositukset perustuvat 


usein siihen, että toimenpiteet ovat ”hyväksyttäviä”, ”toteutettavissa” ja ”ne kuluttavat resursseja 
vain vähän”. 


Toisin sanoen ihmiset voidaan opettaa yskimään kyynärpäätään vasten, ja he tekevät niin 
valittamatta. Antakaa heidän siis yrittää. Ei siitä voi olla haittaa. Tämä teoria ulottuu ainakin osittain 
myös maskeihin. (Palaan maskeihin myöhemmässä kirjasessa (Osa 3). Huolimatta siitä, että maskien 
tehosta ei ole näyttöä, niistä on tullut ainutlaatuisen tärkeitä symbolisesti, sillä ne ovat median ja 
poliitikkojen tapa häpäistä ihmisiä, jotka kyseenalaistavat Narratiivin, virallisen kertomuksen siitä, 
jonka mukaan korona on poikkeuksellisen vaarallinen tauti. 


Entä lukitukset? 


Sekä CDC:n että WHO:n mukaan niiden suosittelemiseen ei juuri ole syytä. CDC:n vuoden 2017 
suunnittelija ei edes maininnut laajoja työpaikkojen sulkemisia. Siinä käsiteltiin koulujen sulkemista 
vain väliaikaisena toimenpiteenä ”vakavien, erittäin vakavien tai äärimmäisten pandemioiden 
aikana”. 


Samalla WHO:n raportissa korostettiin myös huolta lukitusten kustannuksista ja todettiin 
byrokraattien rakastamalla kielellä, että "toimenpiteet työpaikoilla, samoin niiden sulkemiset, 
voivat — vaikuttaa yhteiskunnan talouteen ja tuottavuuteen". Raportissa suositeltiin 
”lähtökohtaisesti” — vähäisiä — toimenpiteitä, kuten — ”työvuorojen porrastamista — ja 
sairaslomakäytäntöjen höllentämistä”. Lisäksi WHO:n raportti lisäsi, että ”työpaikkojen sulkemisen 
tulisi olla viimeinen vaihtoehto, jota harkitaan vain poikkeuksellisen vakavissa epidemioissa ja 
pandemioissa” - kuten espanjantaudin kaltaisissa pandemioissa, jotka voivat tappaa ”miljoonia” 
ihmisiä. Toisin sanoen - ei koronaepidemian kaltaisissa tai sitä vastaavissa tilanteissa. 


Silti kun korona maaliskuussa tuli Eurooppaan ja Yhdysvaltoihin, Asiantuntijat ja Viranomaiset 
jättivät omat varovaiset neuvonsa huomiotta. He toitottivat sekopäisinä kakofonista sinfoniaa, jota 
tiedotusvälineet säestivät tarpeeksi lujaa, niin, että järjen ääni jäisi kuulumattomiin taka-alalle. 


Muutamassa päivässä kymmenet maat, joissa yksilön oikeuksia ja demokraattisia vapauksia saattoi 
olettaa arvostettavan, olivat hypänneet mukaan omituiseen kokeiluun, jossa valtion kontrolli on 
ollut vähintäänkin poikkeuksellista, aina sitten kylmän sodan. 


Lukitukset alkoivat. 


Luku 2: 


Lukitukset jatkuivat 


Teoriassa lukitukset voivat hidastaa, tai jopa pysäyttää epidemioita. 
Teoriassa. 


On tärkeää ymmärtää, mitä lukitukset oikeastaan ovat. Tiedotusvälineet käyttävät usein vaihdellen 
termejä lukitus, karanteeni ja sosiaalinen etäisyys. Tieteen perspektiivistä ne ovat kuitenkin aivan 
eri asioita. Termiä ”karanteeni” käytetään kuvaamaan sitä, että ihmiset, jotka ovat altistuneet 
jollekin toiselle tartuntatautia sairastavalle henkilölle, suljetaan eristyksiin. Karanteenissa olevat 
ihmiset eivät edes välttämättä ole sairaita, mutta he saattavat olla. (Henkilöä, jolla tauti todella on, 
ei laiteta karanteeniin, vaan hänet ”eristetään”.) 


Lukitus, tai lockdown, on laajempi konsepti, jota voidaan ehkä paremmin kuvata ”massojen 
karanteeniksi” ja joka voi kattaa jonkin yhteisön, osavaltion tai jopa kokonaisen maan. Siihen voi 
kuulua julkisten kokoontumisten, kuten urheilutapahtumien peruuttaminen, ja koulujen tai 
työpaikkojen sulkeminen. Pahimmassa tapauksessa se voi johtaa jopa siihen, että kaikki määrätään 
pysymään kotona. Se voidaan panna täytäntöön sulkemalla kansallinen raja tai ”cordon sanitaire”, 
joka on poliisin tai armeijan asettama raja jonkin alueen ympärillä, ja jolla estetään ketään 
saapumasta alueelle tai poistumasta sieltä. 


Sitä vastoin ilmaisu ”sosiaalisen etäisyyden ylläpito” viittaa yleensä vapaaehtoisiin toimenpiteisiin, 
kuten etätyöhön, joita hallitukset kannustavat mutta eivät vaadi. Hämmentävää kyllä, toimittajat, 
ja jopa Asiantuntijat, käyttävät joskus käsitettä ”sosiaalisen etäisyyden ylläpito” yleisterminä, joka 
kattaa myös pakolliset toimenpiteet. 


Eristäminen. Kotikaranteeni. Joukkokaranteeni. Cordon sanitaire. ”Kotona on turvallisempaa.” ”Pysy 
kotona.” Työpaikkojen sulkeminen. Porrastetut työvuorot. Etätyö. Välttämättömät työntekijät. 
Koulujen irtisanomiset. Koulujen sulkeminen. Lukitukset. Lieventäminen. Tukahduttaminen. 
Termivalikoima kertoo omalla tavallaan siitä, millaisia valintoja hallitusten on tehtävä, kun 
epidemiat leviävät. 


Kaikista näistä vaihtoehdoista massalukitukset ovat äärimmäisimpiä ja tuhoavimpia. 


Ne ovat myös kaikkein houkuttelevimpia poliittisten päättäjien kannalta, ainakin aluksi, koska ne 
luovat vaikutuksen siitä, että ne toimisivat. 


Influenssan tavoin korona on hengitystievirus, joka tarttuu suhteellisen suurina pisaroina viruksen 
sekoittaman syljen ja liman sekä pienempien hiukkasten välityksellä - niin sanottuna pisara- ja 
ilmateitse tapahtuvana tartuntana. Pisarat pysyvät ilmassa tyypillisesti vain muutaman metrin, 
ennen kuin ne putoavat maahan, mutta ilmassa kulkeutuvat hiukkaset voivat pysyä ilmassa 
pidempäänkin. Influenssa- ja koronavirukset voivat tarttua myös ”fomiittien” eli pintojen, 
materiaalien etc. kautta. 


Jos ihmiset pidetään riittävän kaukana toisistaan, kaikki nämä tartunnan välittäjät vähenevät, 
elleivät jopa poistu kokonaan. 


Teoriassa. 


Tutkijat käyttävät yhtä yksinkertaista mutta ratkaisevaa lukua määrittääkseen, kuinka nopeasti 
epidemia leviää. He kutsuvat sitä lisääntymisluvuksi eli R:ksi. Se mittaa, kuinka monta ihmistä uusi 
sairastunut henkilö vuorostaan tartuttaa. Jos R on 1, jokainen tartunnan saanut henkilö tartuttaa 
keskimäärin yhden toisen henkilön ennen kuin menettää kykynsä levittää virusta eteenpäin. Jos R 
on suurempi kuin 1, epidemia on kasvussa. Jos R on pienempi kuin 1, on epidemia pienenemässä. 


Kuuluisa shampoomainos "Ja he kertoivat kahdelle ystävälleen" havainnollistaa periaatetta: yhdestä 
tulee kaksi, kahdesta tulee 4, neljästä tulee kahdeksan, kahdeksasta tulee 16, josta tulee 32... 
Kunnes kaikki maailmassa käyttävät Faberge-shampoota. 


https://retroist.com/and-they-told-two-friends-how-faberge-organics-shampoo-explained-virality/ 


Pienet erot R:ssä voivat suuresti vaikuttaa siihen, kuinka nopeasti epidemia leviää. Tämä pätee 
erityisesti hengitystieviruksiin, joiden tartuntasyklit ovat lyhyitä. (Toisin sanoen ne sairastuttavat 
ihmisiä nopeasti, mutta ihmiset ovat tartuttavia vain muutaman päivän ajan). 


Jos esimerkiksi kukin henkilö tartuttaa viisi päivää kestävän tartuntasyklin aikana kaksi muuta 
henkilöä, leviää tartunta yli 100 henkilöön kuukaudessa. Mutta jos kukin henkilö tartuttaa kolme 
muuta, yksittäinen tartunta tartuttaa yli 700 henkilöä kuukaudessa. 


R voi kuitenkin muuttua dramaattisesti ja nopeasti, eikä muutos riipu ainoastaan itse viruksesta. 
Tarttuvuus vaihtelee ajan ja paikan mukaan. Sitä voivat muuttaa monet tekijät, niin luonnolliset kuin 
ihmisen aiheuttamat. Esimerkiksi influenssavirukset eivät yleensä pärjää kuumalla säällä tai 
kirkkaassa auringonvalossa, minkä vuoksi influenssakausi kestää yleensä lokakuusta maaliskuuhun. 
Väestöntiheys on toinen ilmeinen tekijä. Mitä suurempi se on, sitä paremmat mahdollisuudet 
viruksella on siirtyä ihmisestä toiseen. Virukset muuntuvat myös itsestään. Yleensä mutaatiot 
tekevät viruksesta tarttuvamman, mutta vähemmän vaarallisen isännälleen, ja siten auttavat virusta 
selviytymään paremmin ajan mittaan. 


Lukituksen tavoitteena on vähentää R:ää - hidastaa leviämisnopeutta. Ihannetapauksessa lukitus 
alentaa R:n alle yhden, jolloin epidemia kutistuu eikä kasva. Mutta jopa pelkkä epidemian kasvua 
hidastava lukitus - esimerkiksi R:n vähentäminen kolmesta kahteen, voi auttaa vähentämällä 
sairaaloihin kohdistuvaa rasitusta. 


Kun poliittiset päättäjät käyttävät ilmaisua ”pienentää piikkiä”, he todella tarkoittavat sitä. Ihmiset 
saavat edelleen tartunnan, ja jotkut kuolevat edelleen. Mutta tauti leviää tasaisemmin. Sairaalat 
toimivat normaalimmin, ja niissä hoidetaan edelleen sairaita ihmisiä, joilla ei ole virusta. 


Kuvittele teoreettisesti täydellinen lukitus. Kaikkien on pysyttävä kotona 90 päivän ajan, tapahtui 
mitä tahansa. Sairastutko? Harmi, jäät kotiin. Täytyy mennä töihin? Harmi, pysytte kotona. Lennokit 
toimittavat ruokaa ja lääkkeitä. Kaikki, jotka jäävät kiinni ulkona, palautetaan välittömästi kotiin (tai, 
tarinan todella dystooppisessa versiossa, ammutaan). Virus voi siis levitä vain samassa talossa 
asuvien ihmisten keskuudessa, tai ehkä kerrostaloissa, joissa on yhteinen ilmanvaihtojärjestelmä. 
Kaikki tartunnan saaneet joko toipuvat tai kuolevat ennen lukituksen päättymistä. 


Voilä, ei enää virusta! 


On ilmeistä, että jopa tässä ”täydellisestä” lukituksesta vaaditussa erittäin yksinkertaistetussa 
versiossa on puutteita. Entä jos virus selviää samoissa eläimissä, joissa se piileskeli ennen kuin se 
siirtyi ihmisiin? Entä jos jotkut ihmiset sairastuvat vielä lukituksen lopussa? Entä jos virus pysyy 
jotenkin lepotilassa joissakin ihmisissä, kunnes lukitus on ohi? Vähemmän yleisesti tunnettu tapaus 
brittiläisessä Etelämantereen tukikohdassa yli 50 vuotta sitten viittaa siihen, kuinka vaikeaa 
hengitystievirusten tukahduttaminen voi olla. 


Vuonna 1969 kuusi tukikohdan tutkijaa sairastui keskivaikeista vakaviin vilustumisoireisiin. 
Tapahtumasta teki niin kiehtovan se, että he sairastuivat keskellä Etelämantereen talvea sen 
jälkeen, kun he olivat olleet eristyksissä kaikesta tukikohdan ulkopuolisesta ihmiskontaktista 17 
viikkoa peräkkäin. 


https://www.ncbi.nlm.nih.gov/pmc/articles/PMC2130424/?page=10 


”Oireet, joita esiintyi kuudella miehellä 12:sta, olivat täysin odottamattomia”, tutkijat kirjoittivat 
vuonna 1973 julkaistussa artikkelissa, joka julkaistiin tuolloin The Journal of Hygiene-lehdessä 
(nykyään se tunnetaan nimellä Epidemiology and Infection, ja nimimuutos kuvastaa hyvin 
puhtauden merkitystä tautien hidastamisessa). Jos virukset voivat selvitä talvesta Etelämantereella, 
millaiset mahdollisuudet tiukimmallakin lukituksella silloin olisi? 


Todellisuudessa emme saa koskaan tietää. Tämä sen vuoksi, että todellisuudessa ei ole olemassa 
tekniikkaa, joka mahdollistaisi näin tiukan lukituksen. Lennokit ja robotit eivät voi viljellä tai 
toimittaa ruokaa ilman ihmisten apua. Ellei armeija aio toimittaa annoksia kaikille, yksityisten 
elintarvikeketjujen on jatkettava toimintaansa. Lääkäreiden ja sairaanhoitajien on työskenneltävä. 
Niin myös voimaloiden ja viestinnän työntekijöiden, vanginvartijoiden ja poliisien. Tietysti myös 
tutkijoiden, jotka seuraavat virusta ja kehittävät hoitoja. 


Nykyaikaisessa yhteiskunnassa välttämättömien työntekijöiden luettelo kasvaa nopeasti. 
Dystooppisten sci-fi-trillereiden ulkopuolella lukitukset eivät voi koskaan olla täydellisiä, ei edes 
lähellekään täydellisiä. 


Yhdysvaltojen kaltaisissa demokraattisissa valtioissa massiivisen lukituksen esteet ovat vielä 
suuremmat. Pyrkimykset pakottaa ihmiset pysymään sisällä ovat juridisesti vaativia. Kuvernöörien 
on toimittava pelon ja julkisen painostuksen ehdoilla. Ihmiset kuitenkin laittavat vastustaan - 
suojellakseen oikeuksiaan, tylsyyttään, tai siksi, että heidän on päästävä töihin. 


Amerikkalaisissa lukituksissa keskitytäänkin vähemmän poliisin suorittamaan valvontaan, ja 
enemmän yritysten, koulujen, puistojen, viihtymispaikkojen, kuten elokuvateattereiden, sekä 
valtion virastojen sulkemiseen. Kun ei ole muuta paikkaa, minne mennä kuin ruokakauppoihin ja 
Wal-Martiin, monet ihmiset päättävät, ettei kodeistaan poistuminen ole vaivan arvoista. 


Kuinka moni jää sisälle ja kuinka moni lähtee ulos? Vastaus riippuu osittain siitä, kuinka tiukasti 
hallitukset valvovat sääntöjään. Kiinan tammikuussa Hubein maakunnassa määräämä lukitus oli 
paljon tiukempi kuin tiukimmatkaan amerikkalaiset lukitukset, ja Euroopan maat olivat jossain sen 
keskivaiheilla. Ranskan viranomaiset määräsivät lähes miljoona sakkoa, keskimäärin yli 150 dollaria, 
maan lukituksen ensimmäisen kuukauden aikana. 


https://www.thelocal.fr/20200423/french-police-hand-out-over-900000-in-lockdown-fines- 
including-to-holiday-home-owners 


Kuitenkin lukitukset vähentävät vieraiden ihmisten välisiä kontakteja, mahdollisesti jopa 75%. 


Maaliskuussa, kun koronaepidemia levisi Eurooppaan ja Yhdysvaltoihin, epidemiologit ja 
Asiantuntijat kehottivat hallituksia ryhtymään toimiin - nopeasti ja voimalla. Ei ainoastaan 
joukkotapahtumia lopetettu, vaan myös kouluja, toimistoja, ostoskeskuksia, jopa puistoja ja rantoja 
suljettiin. Asiantuntijoiden mukaan kaikki vähäisempi olisi kuolemantuomio miljoonille ihmisille. 


Surullisenkuuluisimmassa, maaliskuun 16. päivänä julkaistussa Lontoon Imperial Collegen raportissa 
- jonka olivat laatineet WHO:n kanssa työskennelleet tutkijat - ennustettiin yli kaksi miljoonaa 
koronaviruksen aiheuttamaa kuolemantapausta Yhdysvalloissa, ellei välittömiin toimiin aleta. Siinä 
kehotettiin harjoittamaan politiikkaa, jota raportin pääkirjoittaja, professori Neil Ferguson kutsui 
”tukahduttamiseksi”: 


Tukahduttaminen edellyttää vähintäänkin yhdistelmää siitä, että koko väestö noudattaa sosiaalisen 
etäisyyden ylläpitoa, tapausten eristämistä kotiin, ja perheenjäsenten asettamista karanteeniin. 
Tätä voidaan joutua kiristämään koulujen ja yliopistojen sulkemisella... 


https://www.imperial.ac.uk/media/imperial-college/medicine/sph/ide/gida-fellowships/lmperial- 
College-COVID19-NPI-modelling-16-03-2020.pdf 


(Professori Fergusonia itseään säännöt eivät tietenkään koskeneet. Kaksi viikkoa raportin 
julkaisemisen jälkeen, kun koko Yhdistynyt kuningaskunta oli sulkeutunut, ja kun itse Fergusonin 
olisi pitänyt vielä eristää itsensä koska hän oli sairastunut koronaan, oli hänellä suhde naimisissa 
olevan naisen kanssa, joka matkusti Lontooseen tapaamaan häntä). 


Imperial Collegen raportin jättimäinen vaikutus teki Fergusonista kiistatta maailman tärkeimmän 
Asiantuntijan. Hän ei kuitenkaan ollut lääkäri, ei edes virologi. Hän oli väitellyt tohtoriksi 
teoreettisesta fysiikasta, maailmankaikkeuden rakennetta koskevista väitteistä, jotka ovat 
lähestulkoon puhdasta matematiikkaa. 


Hän ja muut Imperial Collegen tutkijat näyttivät kuitenkin uskovan, että kourallinen suhteellisen 
yksinkertaisia yhtälöitä ennustaisi koronaepidemian. Ollakseen oikeassa mallintajien olisi 
ymmärrettävä paitsi viruksen leviämistä, myös monimutkaisia muutoksia käyttäytymisessä, joita 
lukitukset väistämättä aiheuttavat. Ei ole yhtään syytä uskoa, että mallit perustuivat mihinkään 
faktapohjaiseen tietoon leviämisestä tai lukituksista. 


Pohjimmiltaan nämä mallit ovat vain ohjelmistoja, jotka on suunniteltu simuloimaan todellisuutta 
niiden oletusten perusteella, jotka mallin luoja on niihin valinnut syöttää. Ne ovat yhtä realistisia 
kuin SimCity-peli, vain vähemmän värikkäitä. 


Fergusonin malli tuotti kuitenkin erittäin tarkkoja vastauksia. Lukitukset voisivat vähentää 
koronaviruskuolemia 95%, tai enemmän, jos niitä jatkettaisiin, kunnes rokote olisi kehitetty. 
Ferguson ja hänen työryhmänsä tarjosivat jopa erilaisia kuolemantapauksia koskevia ennusteita, 
jotka perustuivat lukitusten kattavuuteen, niiden kumoamiseen, ja uudelleenlukitsemiseen 
käytettyihin arvoihin. 


Nämä yksityiskohdat loivat Imperial Collegen mallille tunteen sen varmuudesta ja luotettavuudesta, 
ilman mitään meriittejä. Tässä mielessä se oli kuin muutkin reaalimaailman tapahtumien 
matemaattiset simulaatiot - kuten ne simulaatiot, joissa oletettiin, etteivät asuntojen hinnat voisi 
koskaan romahtaa koko Yhdysvalloissa yhdellä kertaa, ja jotka siten auttoivat pankkeja vuosina 2006 
ja 2007 jättämään huomaamatta kiinteistö- ja rahoituskriisin, joita juurin nämä simulaatiot olivat 
aiheuttamassa. 


Kaikesta yhtälöidensä monimutkaisuudesta huolimatta Ferguson ei tarjonnut muuta kuin päivitetyn 
version — alkuperäisestä — pelokkaasta = perustelusta —karanteeneille, joita eurooppalaiset 
kaupunkivaltiot olivat käyttäneet seitsemän vuosisataa aiemmin mustan surman aikana: Pidä 
vieraat poissa, niin olemme turvassa. 


Ajatus laajamittaisista lukituksista epidemioiden hidastamiseksi lähti liikkeelle vuonna 2006, kuten 
New York Times kertoi huhtikuussa: 


Neljätoista vuotta sitten kaksi liittovaltion hallituksen lääkäriä, Richard Hatchett ja Carter Mecher, 
tapasivat kollegansa hampurilaisravintolassa Washingtonin esikaupunkialueella tarkistaakseen 
viimeistä kertaa ehdotusta, josta he tiesivät, että siihen suhtauduttaisiin kuin aasinhäntään: 
amerikkalaisia kehotettaisiin jäämään kotiin töistä ja koulusta, kun maata seuraavaksi koettelisi 
tappava pandemia. 


Kun he esittivät suunnitelmansa, niin Korkea-arvoiset Virkamiehet suhtautuivat siihen epäilevästi ja 
hieman naureskellenkin... 


Selvyyden vuoksi mainittakoon, että New York Times ylisti tohtoreita Hatchett ja Mecher heidän 
työstään lukitusten perustelemiseksi. 


https://www.nytimes.com/2020/04/22/us/politics/social-distancing-coronavirus.html 


Vuoden 2005 influenssapelon jälkeen silloinen presidentti George W. Bush määräsi tiedemiehiä 
tutkimaan epidemioiden hidastamista. Tohtori Mecher, joka työskentelee sisätautilääkärinä 
Veteraanisairaalassa, otti yhteyttä Sandia National Laboratoriesin tietokonemallinnuksen 
Asiantuntijaan Robert Glassiin. Glassin 14-vuotias tytär oli luonut koulun tiedeprojektia varten 
mallin siitä, miten sosiaalisen etäisyyden ylläpito voisi hidastaa influenssan leviämistä. Glass kehitti 
sen pohjalta simulaation, joka ”todisti”, että lukitukset voisivat vähentää influenssaepidemiaa 
hypoteettisessa 10 000 asukkaan kaupungissa 90%. ”Tohtori Mecher sai tulokset toimistoonsa 
Washingtonissa ja oli hämmästynyt”, New York Times kirjoitti. 


Robert ja Laura Glassista tuli lopulta kaksi ensimmäistä kirjoittajaa simulaatiosta kertovassa 
artikkelissa, joka julkaistiin Emerging Infectious Diseases-lehdessä, joka on CDC:n julkaisu. Siinä oli 
väistämättä maininta Neil Fergusonista. Tutkimus osoitti, että ”viruksenrajoittamisstrategiat” 
toimivat. 


https://www.ncbi.nlm.nih.gov/pmc/articles/PMC3372334/pdf/06-0255.pdf 


Kun The New York Times kertoi tämän sankarillisen ”lukitaan kaikki hulluna”-tarinan uudelleen, 
lehden johtopäätökset saivat CDC:ssä aikaan myrskyn ”Helmikuussa 2007 CDC teki 
toimintatavastaan - jota byrokraattisesti kutsutaan 'ei-lääkkeelliseksi interventioksi” - Yhdysvaltain 
virallisen politiikan.” 


Albuguergue Journal kertoi samanlaisen tarinan kotikaupunkinsa sankarittaresta toukokuussa 2020: 


[Laura Glassin] työ motivoi tutkimusta, joka johti sosiaaliseen etäisyyden ylläpitoon ja 
vapaaehtoiseen eristäytymiseen, joita nyt käytetään Covid-19:n leviämisen hillitsemiseksi. 


”Inspiraatio ja kipinät tulivat tyttäreltäni”, sanoi Robert J. Glass, Sandia National Laboratoriesin 
eläkkeellä oleva vanhempi tutkija. Glass oli yksi niistä, jotka kehittivät Laura Glassin projektin 
pohjalta nykyisin käytössä olevat elintärkeät strategiat. 


https://www.abgjournal.com/1450579/social-distancing-born-in-abg-teens-science-project.html 
Todellisuus oli erilainen. 


Vuonna 2007 julkaistussa CDC:n asiakirjassa oli 108 sivua, ja siinä kuvattiin monia mahdollisia 
keinoja tartuntojen vähentämiseksi ”sairaiden aikuisten vapaaehtoisesta eristämisestä” ”julkisen 
liikenteen tiheyden vähentämiseen”. 


https://stacks.cdc.gov/view/cdc/11425 


Ratkaisevaa oli myös, että se sisälsi ”epidemian vakavuusindeksin”, joka sisälsi viisi luokkaa. 
Alhaisimmillaan luokka 1 edusti tavanomaista kausi-influenssakautta, joka saattaa silti tappaa jopa 
90 000 amerikkalaista. Korkeimmillaan kategorian 5 pandemia, kuten espanjantauti, tappaisi 
vähintään 1,8 miljoonaa amerikkalaista. 


CDC:n asteikon perusteella koronaepidemia olisi lähes varmasti luokiteltava luokkaan 2 kuuluvaksi 
epidemiaksi, mikä tarkoittaa, että se aiheuttaa 90 000-450 000 kuolemantapausta. Luokan 2 tai 3 
epidemioiden osalta CDC:n mukaan hallitusten tulisi harkita alle neljän viikon mittaisia koulujen 
sulkemisia sekä kohtuullisia toimia aikuisten yhteyksien vähentämiseksi, kuten etätyön edistämistä. 


Kaikkien vähittäismyymälöiden tai toimistojen sulkemista ei edes mainita lehdessä - ei edes 
miljoonia ihmisiä tappavan 5. luokan epidemian aikana. (CDC:n vuoden 2017 ohjeistus, joka korvasi 
vuoden 2007 asiakirjan, on vähemmän yksityiskohtainen mutta on pääpiirteitään samanlainen. 
Ratkaisevaa on, että päivitetyistä ohjeista puuttui ”epidemian vakavuusindeksi”, mikä lopulta antaa 
Viranomaisille ja poliitikoille enemmän liikkumavaraa määrätä poikkeuksellisia toimenpiteitä). 


New York Times kuitenkin sivuutti nämä erot artikkelissaan. Sen sijaan se kirjoitti, että ”(Bushin) 
hallinto asettui lopulta sosiaalisen etäisyyden ylläpidon ja sulkemisten kannattajien puolelle” ja 
väitti, että koronaresponssi tuli suoraan CDC:n alkuperäisestä raportista. ”Sitten tuli koronavirus, ja 
suunnitelma otettiin ensimmäistä kertaa käyttöön koko maassa.” 


Jo silloin kun CDC laati vuoden 2007 suunnitelmaansa, monet tutkijat ja oikeat lääkärit, joilla on 
asiantuntemusta pandemioiden hoidosta, olivat huolissaan todellisen näytön heikkoudesta 
lukitusten ja muiden toimenpiteiden osalta - ja mahdollisuudesta tietokonemallinnuksen liialliseen 
luotettavuuteen. 


Tohtori Donald Henderson oli yksi lukitusten äänekkäimmistä arvostelijoista. Henderson on saanut 
Presidentin vapausmitalin, Yhdysvaltain korkeimman siviileille jaettavan kunniamerkin, hänen 
menestyksekkäästä työstään isorokon hävittämisessä. Joulukuussa 2006 Henderson ja kolme hänen 
kollegaansa kirjoittivat 11-sivuisen asiakirjan nimeltä ”Tautia rajaavista toimenpiteistä pandeemisen 
influenssan kontrolloinnissa.” Hahmoteltuaan mahdollisia sulkutoimenpiteitä he kirjoittivat: 
”Meidän on kysyttävä, ovatko jotkin, tai kaikki, ehdotetut toimenpiteet epidemiologisesti järkeviä... 
[ja] otettava huomioon mahdolliset toissijaiset sosiaaliset ja taloudelliset vaikutukset.” 


https://www.liebertpub.com/doi/10.1089/bsp.2006.4.366?url ver=239.88- 
2003&rfr id=ori%3Arid%3Acrossref.org&rfr dat=cr pub++0pubmed& 


Aiempien epidemioiden aikana tehdyt ponnistelut flunssan leviämisen hidastamiseksi - saati 
pysäyttämiseksi - olivat suurelta osin epäonnistuneet, kirjoittajat totesivat. He pitivät karanteeneja, 
matkustuskieltoja ja yli kaksi viikkoa kestäviä koulujen sulkemisia todennäköisesti vahingollisina. He 
eivät edes maininneet täydellisiä sulkuja, luultavasti siksi, että he pitivät niitä niin 
epätodennäköisenä. Lähellä artikkelin loppua he esittivät vilpittömän vetoomuksen: 


Kokemus on osoittanut, että epidemioita tai muita epäsuotuisia tapahtumia 
kohtaavat yhteisöt reagoivat parhaiten ja vähiten ahdistuneina silloin, kun yhteisön 
normaali sosiaalinen toiminta häiriintyy vähiten. 


Henderson ja hänen kirjoittajatoverinsa eivät olleet ainoita, jotka olivat huolissaan. 


Vuonna 2006 Institute of Medicine - liittovaltion puolueeton terveyskysymyksissä neuvoa-antava 
työryhmä - järjesti konferenssin, jossa keskusteltiin influenssaepidemioista. Sen pääteeksi instituutti 
laati 47-sivuisen raportin nimeltä ”Mallinnus yhteisön eristämisestä influenssapandemiassa”. 


https://www.nap.edu/catalog/11800/modeling-community-containment-for-pandemic-influenza- 
a-letter-report 


Raportissa käsiteltiin kerta toisensa jälkeen epidemioiden leviämistä koskevan tutkimuksen 
mallinnuksen rajoituksia. ”Mallien merkittävä rajoitus on moniin oletuksiin liittyvä epävarmuus”, 
raportin laatijat kirjoittivat. "Monien mallien keskeisten parametrien tueksi on vain vähän näyttöä.” 


Parhaimmillaankin malleja ”tulisi pitää päätöksenteon apuvälineinä, ei päätöksenteon korvikkeina”, 
raportissa varoitetaan. Valitettavasti ”on olemassa todellinen vaara, että kriisin sattuessa 
hallituksilla olisi paine käyttää sellaisiakin terveydenhuoltoon ja kansanterveyteen kohdistuvia 
toimia, siitäkin huolimatta, että niiden tueksi ei olisi mitään näyttöä”. 


Nämä pelot ovat osoittautuneet oikeiksi. Asiantuntijat eivät ole olleet immuuneja paniikille, vaan 
monissa tapauksissa he näyttivät johtavan sitä. Donald Hendersonin kanssa vuonna 2006 julkaistun 
asiakirjan kirjoittajiin kuului tohtori Thomas Inglesby, tartuntatautien asiantuntija ja Johns 
Hopkinsin yliopiston terveysturvakeskuksen johtaja. 


Inglesby ei näyttänyt muuttaneen näkemyksiään lukituksista juurikaan seuraavien 14 vuoden 
aikana. Tammikuun 23. päivänä 2020, jopa silloin, kun koronavirus puhkesi Hubein maakunnassa, 
hän twiittasi pelkonsa, että ”laajamittainen karanteeni uuden koronaviruksen varalta tulee olemaan 
tehoton ja voi johtaa merkittäviin negatiivisiin seuraamuksiin”. 


https://twitter.com/t inglesby/status/1220335490374742017 


Sitten hän teki yhtäkkiä 180 asteen käännöksen. Huhtikuun 6. päivänä hän kertoi Scientific 
Americanille, että Yhdysvalloissa äskettäin määrättyjä lukituksia ei pitäisi poistaa ilman ”uusien 
tapausten ilmaantumisten vähenemistä, laajamittaista testausta... eikä ilman, että kansa 
velvoitetaan käyttämään maskeja”. 


https://www.scientificamerican.com/article/when-can-we-lift-the-coronavirus-pandemic- 
restrictions-not-before-taking-these-steps/ 


Lähetin Inglesbylle sähköpostia ja twiittasin hänelle kysyäkseni, näkikö hän ristiriitaa vuoden 2006 
paperin ja nykyisen kantansa välillä, ja jos näin oli, miten hän selitti näkemystensä muuttumisen. 


Hän ei vastannut. 


Inglesby ei kuitenkaan ollut yksin äkillisen mielenmuutoksensa kanssa. Kuten The New York Times 
kertoi huhtikuussa julkaistussa artikkelissaan Britannian reagoinnista koronavirukseen, 
Huippututkijat - kuten Neil Ferguson ja hallituksen tieteellinen pääneuvonantaja Sir Patrick Vallance 
- olivat uskoneet, ettei Yhdistynyt kuningaskunta tarvitsisi lukitusta. ”Kun he sitten saivat uusia 
lukuja, joiden mukaan sairaalat tulisivat hukkumaan potilasmäärän alle ja kuolemantapausten 
määrä nousisi pilviin, he siirtyivät tukahduttamisstrategiaan.” 


https://www.nytimes.com/2020/04/23/world/europe/uk-coronavirus-sage-secret.html 


Maaliskuun alussa Pohjois-Italian sairaaloiden ylikuormituksesta saaduilla raporteilla - ja Italian 
aggressiivisella reagoinnilla - oli epäilemättä merkitystä. Maaliskuun 9. päivänä Italia aloitti järeän 
kansallisen lukituksen, ja siitä tuli ensimmäinen maa, joka sulki kaikki rajansa. Kaikki muu kuin 
välttämätön matkustaminen kiellettiin. Kaupat ja valtion virastot suljettiin. Poliisi alkoi tarkastaa yli 
100 000 ihmistä päivässä, tuhansia sakotettiin. 


https://www.theguardian.com/world/2020/mar/18/italy-charges-more-than-40000-people- 
violating-lockdown-coronavirus 


Paniikissa unohtui se, että Italiassa on viime aikoina ollut useita vakavia influenssaepidemioita. Sekä 
vuosien 2014-2015 että 2016-2017 influenssakausien aikana niin sanottuihin influenssan kaltaisiin 
sairauksiin kuoli yli 40 000 italialaista, mikä vastaa lähes neljännesmiljoonaa amerikkalaista. Pohjois- 
Italia näyttää olevan erityisen altis hengitystieviruksille, koska siellä on hyvin iäkäs väestö ja korkea 
ilmansaasteiden määrä. 


https://www.sciencedirect.com/science/article/pii/S0269749120320601?via%3Dihub 


Epidemian kiihtyessä Euroopassa Espanjasta tuli seuraava suuri maa, joka ilmoitti lukituksesta 
perjantaina 13. maaliskuuta. Tuolloin Imperial College ei ollut vielä julkaissut julkisesti asiakirjaansa, 
jossa ennustettiin miljoonia kuolemantapauksia. Se oli kuitenkin jo esitetty poliitikoille ja päättäjille 
Yhdysvalloissa ja Euroopassa. 


”Imperial Collegen koronavirusmallilla on ollut suuri vaikutus julkiseen politiikkaan sen jälkeen, kun 
sen tulokset jaettiin brittiläisille ja amerikkalaisille virkamiehille viime viikolla”, Financial Times 
kertoi 19. maaliskuuta. Ferguson oli esittänyt arvion 500 000 brittikuolemasta Britannian hallituksen 
puoliksi salaiselle tiedekomitealle jo 27. helmikuuta. 


https://www.ft.com/content/16764a22-69ca-11ea-a3c9-1fe6fedcca75 


https://www.theguardian.com/world/2020/may/29/sage-minutes-reveal-how-uk-advisers- 
reacted-to-coronavirus-crisis 


Se, että Kiinan epidemian tukahduttaminen Hubein maakunnassa onnistui ilmeisesti hyvin, on 
saattanut myös rohkaista hallituksia harkitsemaan voimakkaampia toimia, vaikka Kiinasta saatujen 
sairaalahoito- ja kuolemantapaustietojen tarkkuus onkin asetettu vakavasti kyseenalaiseksi. 


Toimittajat ja historioitsijat käsittelevät maaliskuun paniikkia vielä vuosia. Vasta kun hallitukset 
luovuttavat kokousten muistiinpanot ja vaihtamansa sähköpostiviestit, saamme täydellisemmän 
kuvan tapahtumista. 


Todennäköisin selitys on kuitenkin yksinkertaisin. Kun edessä oli satojen tuhansien tai miljoonien 
kuolemien riski, Asiantuntijat, jotka vuosikymmeniä olivat kehottaneet kärsivällisyyteen ja 
varovaisuuteen, perääntyivät näkemyksissään. He huomasivat, etteivät voisi elää sen kanssa, että 
he tunnustaisivat, miten vähän he, tai kukaan meistä, voisi hallita helposti tarttuvan 
hengitystieviruksen leviämistä. Heidän oli tehtävä jotakin - vaikka heitä oli vuosikymmeniä 
varoitettu siitä, että se, mitä he aikoivat tehdä, ei tulisi toimimaan, ja että sillä saattaisi olla kaameita 
sekundaarisia seurauksia. 


Lukitukset leviävät siis maasta ja osavaltiosta toiseen. Vielä tuolloin ei ollut selvää, oliko 
toimenpiteiden tarkoituksena ”pienentää piikkiä” - hidastaa leviämistä tilapäisesti ja antaa 


sairaaloille mahdollisuus valmistautua tapausten lisääntymiseen - vai tukahduttaa epidemia 
lopullisesti. Sillä ei ole väliä. Tiedotusvälineet hurrasivat. Poliitikot lupasivat olla määräämättä 
lukituksia - sitten muuttivat mielensä muutamassa päivässä. 


Kukaan ei kääntänyt kurssia nopeammin tai kovemmin kuin New Yorkin kuvernööri Andrew Cuomo. 
Torstaina 19. maaliskuuta hän lupasi, että hän ei määrää osavaltiotaan karanteeniin: 


New Yorkia, tai erityisesti New York Cityä, ei aseteta karanteeniin, eikä ihmisiä 
pakoteta jäämään ”lukkojen taakse” koteihinsa tai suojautumaan jonnekin. 
”Mitään sellaista ei tule tapahtumaan”, hän sanoi. 


https://www.nbcnews.com/health/health-news/live-blog/2020-03-19-coronavirus-news- 
n1163556/ncrd1163936 


Seuraavana päivänä Cuomo määräsi lukituksen. 


https://www.nydailynews.com/coronavirus/ny-coronavirus-cuomo-20200320- 
grsrtcp3grfyvj5Ilf47cj6xoa-story.html 


Kuten hän asian ilmaisi: ”Kun puhun jyrkimmistä toimista, joihin voimme ryhtyä, tämä on jyrkin 
toimi, johon voimme ryhtyä.” 


Hän oli oikeassa. 


Se ei kuitenkaan tarkoittanut, että se toimisi. 


Luku 3: 


Lukitukset, nyt. 


Liian myöhäistä. 
Olimme lukkiutuneet liian myöhään. 


Kun kauppoja, toimistoja ja kouluja suljettiin, Yhdysvaltojen valmistauessa tautipiikkiin, 
tiedotusvälineiden ja poliitikkojen pelko oli käsin kosketeltavissa; lukituksia ei ollut tehty ajoissa. 
New Yorkissa koronaviruksen saaneiden uusien sairaalahoitopotilaiden määrä yli kolminkertaistui 
185:stä 15. maaliskuuta 2020 665:een 20. maaliskuuta. Kaikki odottivat, että sairaalahoitoja ja 
kuolemantapauksia oli tulossa paljon lisää niin New Yorkissa kuin muuallakin. Ainoa kysymys oli, 
kuinka paljon. 


Miksi? 


Koska — sairaalahoitojaksot — tapahtuvat — tartuntojen — jälkeen, ja  kuolemantapaukset 
sairaalahoitojaksojen jälkeen. 


Koronatartunnan jälkeen oireiden, kuten kuumeen tai yskän, ilmaantuminen kestää keskimäärin 
viisi päivää. (https://www.ncbi.nlm.nih.gov/pmc/articles/PMC7081172/) Tämän jälkeen useimmat 
ihmiset toipuvat suhteellisen nopeasti. Mutta jotkut sairastuvat vakavammin. Viiden tai kahdeksan 


päivän kuluessa he tarvitsevat sairaalahoitoa. Muutamille epäonnisille seuraa tehohoito päivän tai 
kahden kuluttua siitä, sitten intubaatio ja kuolema. Kaiken kaikkiaan siinä pienessä osassa tapauksia, 
joissa uusi koronavirus tappaa, kuolema tapahtuu noin 18 päivän kuluttua oireiden alkamisesta ja 
23 päivän kuluttua tartunnasta. 


https://www.thelancet.com/journals/laninf/article/PIIS1473-3099(20)30243-7/fulltext 


Atlanta Journal-Constitutionin mukaan ”epidemiologit ovat yhtä mieltä siitä, että tämänpäiväiset 
luvut ovat tilannekuva siitä, mitä virus teki noin kaksi viikkoa sitten. Voi kulua viikko tai enemmänkin, 
ennen kuin tartunnan saanut henkilö oireilee, testataan ja tulokset raportoidaan.” 


https://www.ajc.com/news/coronavirus-georgia-covid-dashboard/jvolLBozRtBSVSNODDAuZxH/ 


Toisin sanoen New Yorkissa 20. maaliskuuta sairaalahoitoon joutuneet ihmiset olivat 
todennäköisesti sairastuneet ennen 10. maaliskuuta. He olivat jäävuoren huippu. Kaupunki oli 
sulkenut koulut vasta maanantaina 16. maaliskuuta. Toimistot ja kaupat pysyivät auki tuon viikon 
ajan. Mutta ihmiset, jotka saivat tartunnan 20. päivä, saapuisivat sairaaloihin vasta kuun lopussa. 


Kukaan ei tiennyt, kuinka nopeasti tartunnat olivat lisääntyneet maaliskuun 10. ja 20. päivän 
välisenä aikana, mutta mahdolliset luvut olivat pelottavia. Sairaalahoitojaksot olivat 3,6- 
kertaistuneet viidessä päivässä. Jos ne lisääntyisivät samaa vauhtia seuraavien 10 päivän aikana, 
kaupungissa olisi 30. maaliskuuta mennessä lähes 9000 potilasta päivässä, ennen kuin lukitusten 
vaikutukset lopulta alkaisivat näkyä. 


Niinpä Cuomo ennusti, että koronapotilaat valtaisivat pian kaikki New Yorkin sairaalat. Tiistaina 24. 
maaliskuuta hän ennusti, että New York tarvitsisi 140 000 sairaalasänkyä ja 40 000 hengityskonetta 
kahden tai kolmen viikon kuluessa - käsittämätön katastrofi. 


https://www.cnbc.com/2020/03/24/gov-cuomo-says-new-york-needs-ventilators-now-help-from- 
gm-ford-does-us-no-good.htm| 


Nämä tuomiopäivän ennusteet osoittautuivat hudeiksi. Cuomo ei kuitenkaan tehnyt niitä yksin. 
Häntä neuvoivat Weill Cornell Medicine, konsulttiyritys McKinsey & Company ja CDC. Washingtonin 
yliopiston Institute for Health Metrics and Evaluation (IHME) julkaisi 26. maaliskuuta omat 
ennusteensa kaikista 50 osavaltiosta. 


IHME tekee tiivistä yhteistyötä Gates-säätiön kanssa, joka myönsi sille 279 miljoonaa dollaria 
kymmenvuotisena apurahana vuonna 2017. IHME:n missio on ”perusteellisesti mitata ja analysoida 
maailman yleisimpiä ja kalleimpia terveyteen liittyviä ongelmia”. Sen tarjoaman mallin 
tarkoituksena on ennustaa kuolemantapauksia, sairaalahoitoja ja hengityskoneiden tarvetta 
jokaisessa osavaltiossa, ja monissa muissa maissa. 


IHME:n ennusteissa ennustettiin pelottavaa tulevaisuutta, jossa tapausten määrä lisääntyisi jyrkästi 
ja pysäyttämättömästi. Kolmen viikon kuluessa Yhdysvallat tarvitsisi lähes 250 000 sairaalapaikkaa 
koronapotilaille sekä yli 30 000 tehohoitopaikkaa - paljon enemmän kuin monissa osavaltioissa oli 
käytettävissä. 


Huomionarvoista on, että IHME julkaisi mallinsa sen jälkeen, kun useimmat osavaltiot olivat jo 
aloittaneet sulkemiset, ja mallissa oletettiin, että sulkemiset jatkuisivat sinne saakka, kunnes 
epidemia olisi ohi. IHME jopa oletti, että myös ne osavaltiot, jotka eivät vielä olleet sulkeneet alueita, 
tekisivät niin: 


[Ennusteet] perustuvat siihen, että sosiaalista etäisyyttä ylläpitävät toimenpiteet otetaan käyttöön 
kaikissa osavaltioissa, jotka eivät ole jo tehneet niin, seuraavan viikon aikana ja että näitä 
toimenpiteitä jatketaan koko epidemian ajan. 


http://www.healthdata.org/research-article/forecasting-covid-19-impact-hospital-bed-days-icu- 
days-ventilator-days-and-deaths 


Mallissa oletettiin, että sairaalahoitojen määrä lähtee nopeaan laskuun sen jälkeen, kun tautipiikki 
on saavutettu, kun sulkujen teho alkaa näkyä. Toukokuun alkuun mennessä sairaalahoitojaksot 
laskisivat valtakunnallisesti alle 100 000:n ja toukokuun loppuun mennessä alle 30 000:n, raportissa 
sanottiin. 


http://www.healthdata.org/sites/default/files/files/research articles/2020/COVID-forecasting- 
03252020 4.pdf 


Tässä ennusteessa olisi järkeä vain, jos sulut vähentäisivät leviämistä nopeasti ja varmasti. Imperial 
Collegen mallin tavoin IHME:n mallissa oletettiin, että epidemia leviäisi hallitsemattomasti ennen 
armottomia lukituksia, mutta supistuisi sen jälkeen nopeasti, kun R - tartuttavuus- laskisi alle yhden. 


IHME-mallista tuli yhdessä yössä osavaltioiden ja liittovaltion hallitusten keskeinen ennustusväline. 
Washington Post kutsui sitä 8. huhtikuuta ”Amerikan vaikutusvaltaisimmaksi koronavirusmalliksi”. 
(Kritiikkiä tuli lähinnä epidemiologeilta, joiden mielestä sen ennusteet olivat liian ruusuisia.) 


https://www.washingtonpost.com/health/2020/04/06/americas-most-influential-coronavirus- 
model-just-revised-its-estimates-downward-not-every-model-agrees/ 


Kymmenen päivää sen jälkeen, kun instituutti julkaisi mallin, se tarkisti toistuvasti sairaalahoitoja ja 
hengityskoneiden käyttöä koskevia ennusteitaan ylöspäin. Esimerkiksi 5. huhtikuuta tarkistettu 
IHME-malli ennusti, että New York tarvitsisi samana päivänä 69 000 sairaalapaikkaa ja lähes 10 000 
hengityskonetta. 


Kukaan tiedotusvälineissä tai IHME:ssä ei näyttänyt välittävän siitä, tai edes huomanneen sitä, että 
malli oli täysin epäonnistunut. 


Paitsi, että se ei pystynyt ennustamaan tulevaisuutta, ei se edes pystynyt seuraamaan tapahtumia 
reaaliajassa. 


Huhtikuun 5. päivänä New Yorkissa oli todellisuudessa noin 16 500 ihmistä sairaanhoidossa - alle 
neljäsosa siitä määrästä, jonka malli väitti olevan sairaalahoidossa kyseisenä päivänä. Heistä noin 
4000 potilasta, ei 10 000, oli hengityskoneissa. 


https://www.nbcnews.com/health/health-news/why-some-doctors-are-moving-away-ventilators- 
virus-patients-n1179986 


Miksi IHME-malli epäonnistui vain muutama päivä sen julkistamisen jälkeen? Miksi se ja muut mallit 
yliarvioivat niin pahasti niiden potilaiden määrän, jotka joutuisivat sairaalahoitoon koronan vuoksi? 


Instituutti, tai sen johtaja, tohtori Christopher Murray, eivät vastanneet sähköpostiviestieni 
kommenttipyyntöihin. 


Yksinkertaisin vastaus mallin ratkaisevaan alkuvaiheen epäonnistumiseen on kuitenkin se, että 
sairaalahoitojaksojen kasvu hidastui New Yorkissa paljon nopeammin kuin malli ennusti. Maaliskuun 
15. ja 20. päivän välisenä aikana tapahtuneen 3,6-kertaisen nousun jälkeen uudet 


sairaalahoitojaksot kaksinkertaistuivat jälleen maaliskuun 25. päivään mennessä 1323:een. Sen 
jälkeen niiden räjähdysmäinen kasvu loppui kuin seinään. 


Seuraavien kahden viikon aikana ne pysyttelivät 1300-1700:n välillä päivässä, minkä jälkeen ne 
alkoivat laskea nopeasti. (Sairaalahoitojaksojen kokonaismäärä saavutti huippunsa aikaisemmin, ja 
laski nopeammin, koska potilaita alettiin kotiuttaa varsin nopeasti.) 


Useimmissa muissa osavaltioissa maaliskuun lopun sairaalapiikkiä ei edes havaittu. Malli osoittautui 
yhtä epätarkaksi kaikkialla muualla, vaikka oletusarvot niissä olivat New Yorkia pienempiä. 


Sivuhuomautuksena: kukaan ei voi syyttää mallien epäonnistumisesta sitä, että lukituksia ei ole 
noudatettu. Kaikkialla maailmassa useimmat ihmiset hyväksyivät toimenpiteet valitettavina mutta 
välttämättöminä. Yritykset, toimistot ja koulut suljettiin. Lentomatkustaminen lähes loppui. Jopa 
huhtikuulle asti kestäneiden lukitusten aikana useimmat amerikkalaiset ja eurooppalaiset jäivät 
kotiinsa ilman suurempia valituksia. 


Pelon, julkisen paineen ja aidon halun tukea terveydenhuollon etulinjan työntekijöitä yhdistelmä 
näyttää johtaneen tottelevaisuuteen. Voimakas media- ja yrityspropaganda auttoi. Loputtomilla 
televisiomainoksilla pyrittiin saamaan ihmiset vakuuttuneiksi siitä, että ”pysytään yhdessä 
pysymällä erossa toisistaan”. (Huhtikuun puoliväliin mennessä Samantha Geloso-niminen 
mainostoimittaja oli luonut hulvattoman parodian, mutta se ei pysäyttänyt mainoksia (Vaatii 
tilauksen). 


https://adage.com/creativity/work/montage-takes-piss-out-pandemic-montages/2250301 


Huhtikuun puoliväliin mennessä jotkut amerikkalaiset - enimmäkseen konservatiivit - olivat alkaneet 
vaatia lukitusten lopettamista. Heidän protestinsa eivät juurikaan vaikuttaneet asiaan. CNN:n ja 
New York Timesin kaltaiset tiedotusvälineet, jotka täysin rinnoin tukivat lukituksia, pitivät protesteja 
ääriainesten tapahtumina. Ne eivät koskaan saaneet tarpeeksi sellaista momenttia, jotta niillä olisi 
ollut merkitystä. Niiden kuvernöörien, jotka sulkivat osavaltioitaan kovimmin, kannatus koki 
kovimman nousun. 


Applen liikkuvuutta koskevat tiedot osoittavat, kuinka tehokkaita lukitukset olivat. Koko 
Yhdysvalloissa autoilu väheni 25% 20. maaliskuuta edeltävällä viikolla, minkä jälkeen se laski vielä 
50% ennen kuin se saavutti pohjalukeman sunnuntaina 12. huhtikuuta. Joukkoliikenteen käyttö oli 
alimmillaan samana päivänä, jolloin se laski 80% normaalista. Kaiken kaikkiaan amerikkalaisten 
liikkuvuus väheni lähes kaksi kolmasosaa maaliskuun alusta huhtikuun puoliväliin ennen kuin se 
elpyi hitaasti. 


https://www.apple.com/covid19/mobility 


Tämä luku oli pienempi kuin esimerkiksi Italiassa - jossa lasku oli yli 80% ja kesti vielä pidempään - 
tai Yhdistyneessä kuningaskunnassa. Se oli kuitenkin verrattavissa Saksan kaltaisiin maihin ja 
korkeampi, kuin monet olivat saattaneet ennustaa ennen sulkemisten alkamista. 


Kansalliset tiedot eivät myöskään kerro lukitusten vaikutuksesta pahiten kärsineillä alueilla. New 
Yorkissa autoilu oli alimmillaan 30% normaalista, ja joukkoliikenteen käyttö oli tuskin 10%. Jopa 
nämä luvut aliarvioivat tunnelman kaupungissa. Sadat tuhannet ihmiset pakenivat New Yorkista 
maalis- ja huhtikuussa. Poliiseja, lääkintähenkilökuntaa ja muita välttämättömiä työntekijöitä 
lukuun ottamatta juuri kukaan ei mennyt ulos. Tyhjät kadut ja suljetut kaupat tekivät kaupungista 
aavemaisen, minkä itse toistuvilla matkoillani koin. 


Lukitusten epäonnistumista tai onnistumista ei voida syyttää sääntöjen noudattamisen puutteesta. 


Mistä sitten? IHME-malli, ja muut ennustelijat yliarvioivat sairaalahoitoja pahasti. Mutta mallien 
epäonnistumiset eivät päättyneet tähän yhteen virheeseen. Ne olivat väärässä sekä matkalla ylös- 
että alaspäin. Mallit ennustivat lyhyttä huippua ja nopeaa laskua, mutta sairaalat tyhjenivät hitaasti. 


Vaikka mallit yliarvioivat sairaalahoitojaksot, ne aliarvioivat kuolemantapausten määrän ja 
ajankohdan. IHME ennusti eri tarkistuksissaan 60 000-90 000 amerikkalaiskuolemaa elokuuhun 
mennessä, ja kuolemantapaukset vähenivät jyrkästi huhtikuun puolivälin huipun jälkeen. 
Yhdysvalloissa on tällä hetkellä noin 150 000 raportoitua kuolemantapausta, ja kuolemantapaukset 
sekä Yhdysvalloissa että muualla vähenivät vain hitaasti. 


Iso-Britanniassa Ferguson teki samanlaisen virheen, kun hän alensi arviotaan kuolemantapauksista 
500 000:sta 25 000:een 25. maaliskuuta. Britanniassa on nyt 46 000 kuollutta. 


Maailman parhaiden epidemiologien suunnittelemat simulaatiot epäonnistuivat kaikin tavoin. 
Miksi? 


Todennäköisin vastaus liittyy lukituksiin. Mallien epäonnistumista ei voida erottaa lukitusten 
epäonnistumisesta. Neil Ferguson ja malleja suunnitelleet epidemiologit uskoivat, että lukitukset 
toimivat ja että ne olivat ainoa tapa saada epidemia hallintaan. 


Mutta he ymmärsivät väärin sen tosiasian, että lukituksilla ei onnistuttu suojelemaan lainkaan niitä 
ihmisiä, jotka olivat suurimmassa vaarassa. 


Pahimmat koronavirusepidemiat ovat noudattaneet samaa kaavaa kaikkialla - olipa kyse Wuhanista 
tammikuussa, Pohjois-Italiasta maaliskuun alussa tai New Yorkista ja Lontoosta muutamaa päivää 
myöhemmin. Tiheään asutulla alueella korona leviää piilevästi, mutta nopeasti päivien tai viikkojen 
ajan - eräs kiinalainen tutkija arvioi, että R-arvo saattoi olla tammikuussa Wuhanissa lähes 3,9, mikä 
tarkoittaa, että jos sitä ei valvota, yhdestä tartunnasta tulisi kuukaudessa yli 3000 tartuntaa. 


https://docs.google.com/presentation/d/1- 
rvZsOzsXF OTwSTNsBxKH4V1LO0Xg7Az9kDfCgZDfE/editttslide=id.p32 


Sairaus nousee julkisuuteen sitten, kun perinteinen ja sosiaalinen media täyttyy tuomiopäivän 
ennustuksista. Ja kun lukitusta harkitaan, vaikka se aluksi torjutaankin, paniikki lukitsemisten 
käyttämiseksi kasvaa entisestään. Samoin, vaikka ihmiset tänä aikana saattavat matkustaa 
vähemmän, vapaaehtoisesti välttää sosiaalista kanssakäymistä, niin päivystyskäynnit ja 
hätänumeroon soitetut puhelut lisääntyvät henkeäsalpaavasti sekä pelon, että viruksen todellisen 
leviämisen vuoksi. 


New Yorkissa hengitystie- ja flunssan kaltaisten oireiden vuoksi tehdyt päivystyskäynnit nousivat 
maaliskuun 2020 alun noin 1700:sta päivässä yli 4000:een kuun puoliväliin mennessä. Joillakin 
ihmisillä oli jo koronavirus tai flunssa. Toiset olivat yksinkertaisesti peloissaan. Heille 
päivystyspoliklinikat olivat ihanteellinen paikka saada tartunta tai tartuttaa virusta. Ne lisäävät myös 
riskiä viruksen siirtymisestä heitä hoitaville lääkäreille ja hoitohenkilökunnalle, jotka puolestaan 
voivat levittää sitä niihin, jotka tulevat päivystyspaikalle peloissaan. 


Tämä malli tuli nopeasti selväksi etulinjan lääkäreille. Jo 21. maaliskuuta ryhmä pohjoisitalialaisia 
lääkäreitä varoitti New England Journal of Medicine-lehden artikkelissa: 


Olemme havainneet, että sairaalat saattavat olla koronaviruksen pääasiallisia 
levittäjiä, koska ne täyttyvät nopeasti tartunnan saaneista potilaista, mikä 
edesauttaa tartunnan leviämistä muihin potilaisiin. Samoin alueemme 
toimintamalli edistänee taudin leviämistä, koska sen ambulansseista ja 
henkilökunnasta tulee nopeasti virusvektoreita... 


Koronavirus ei ole erityisen tappava, mutta se on hyvin tarttuva. Virus leviää 
sitä laajemmalle, mitä medikalisoituneempi ja keskusjohtoisempi yhteiskunta 
on. 


https://catalyst.nejm.org/doi/full/10.1056/CAT.20.0080?fbclid=1wAROwa6jzg- 
t YYIZIYOtWIiVmphT8pjyGBCndLhJGSN34dBaeZJoGPOsfneo 


Toisin sanoen paniikki itsessään ajaa haavoittuvia ihmisiä sairaaloihin ja siten lisää tartuntoja heidän 
keskuudessaan. Mikään ei saa paniikkia nousemaan nopeammin kuin vakava huoli lukituksista. 


Samalla lukitukset pakottavat ihmiset pysymään sisällä. (Epäilemättä. Se on lukitusten tarkoitus.) 


Valitettavasti koronavirus leviää tehokkaimmin sisätiloissa, erityisesti huonosti tuuletetuissa 
asunnoissa tai pienissä taloissa, joiden ikkunat on suljettu talven kylmyyttä tai kesän kuumuutta 
vastaan. WHO:n koronan leviämisen estämistä ja hoitoa koskevaa ohjelmaa johtava irlantilainen 
kirurgi Mike Ryan varoitti 30. maaliskuuta WHO:n lehdistötilaisuudessa: 


Tällä hetkellä suurin osa maailman tartunnoista, maissa, joissa on siirrytty 
lukituksiin, tartunnat tapahtuvat perheiden keskuudessa. Tavallaan siis 
tartunnat on siirretty pois kaduilta, takaisin perheiden keskuuteen. 


https://www.youtube.com/watch?v=2v3vlw14NbM&feature=youtu.be&t=2996, noin ajassa 50:00. 


[Ryanin ratkaisu tähän ongelmaan oli ehdottaa tartunnan saaneiden potilaiden eristämistä väkisin, 
ja heidän perheenjäsentensä eristämistä karanteeniin, mutta siitä lisää tulevassa Raportoimattomia 
huomioita-osiossa.] 


Kaikkialla maailmassa Asiantuntijat ja Virastot ovat päätyneet samaan johtopäätökseen. Kiinalaiset 
tutkijat julkaisivat 7. huhtikuuta artikkelin, jossa tarkasteltiin 318 taudinleviämiskohdetta, joissa oli 
1245 koronatartuntaa. He havaitsivat, että 80% tartunnoista tapahtui kodeissa tai asunnoissa. 
Toiset 34% tapahtui julkisissa liikennevälineissä (jotkin leviämiset tapahtuivat useammassa kuin 
yhdessä paikassa, tai niitä ei voitu tarkentaa yhteen paikkaan). Kaikkialla muualla, mukaan lukien 
kaupat ja ravintolat, tartunnoista levisi vain alle 20%. 


”Sisätilojen yhteiskäyttö on merkittävä koronan tartuntariski”, tutkijat kirjoittavat. 
https://www.medrxiv.org/content/10.1101/2020.04.04.20053058v1 


Ouebecin terveysministeriö ilmoitti, että kun se tutki 28. kesäkuuta - 4. heinäkuuta kestäneen viikon 
tapauksia, alle 15% niistä voitiin jäljittää työpaikoille, kauppoihin tai baareihin ja ravintoloihin. 
Tapauksista 35% oli perheen sisäisiä. Tämän lisäksi 25% tapauksista tartunnat koskivat 
terveydenhuollon työntekijöitä, potilaita, tai vankeja vankiloissa, ja tiettyä määrää tapauksista ei 
voitu jäljittää. Ouebecin luvuissa huomionarvoista on se, että ne tapahtuivat sen jälkeen, kun 
provinssin lukitus oli jo päättynyt. 


https://www.cbc.ca/news/canada/montreal/covid-19-guebec-why-are-cases-increasing- 
1.5658082 


Toisin sanoen, lyhyellä aikavälillä, perheen sulkeminen sisään viettämään aikaa keskenään, voi lisätä 
taudin leviämistä. 


Vielä pahempaa on se, että ihmiset, jotka ovat kaikkein alttiimpia koronaviruksen perheensisäiselle 
leviämiselle - erittäin iäkkäät ja vakavista terveysongelmista kärsivät ihmiset - käyvät harvoin töissä 
ja viettävät vähiten aikaa ulkona. He ovat luonnollisesti jossain määrin suojassa, kunnes heidät 
suljetaan sisälle muualla tartunnan saaneiden perheenjäsenten kanssa, jotka sitten tuovat viruksen 
mukanaan kotiin. 


Mikä pahinta, laajat lukitukset eivät näytä juurikaan vaikuttavan viruksen leviämiseen 
hoitokodeissa. Pitkäaikaishoitolaitokset ovat erityisen alttiita koronavirukselle, koska niiden potilaat 
ovat sekä lääketieteellisesti hauraita, että asuvat läheisessä kontaktissa. Alle 0,5% amerikkalaisista 
asuu hoitokodeissa - alle yksi 200:sta ihmisestä. Sekä Yhdysvalloissa että Euroopassa hoitokotien 
asukkaiden osuus kaikista Covid-kuolemista on kuitenkin ollut 40-50%, yhteensä reilusti yli 100 000. 


https://www.theguardian.com/world/2020/may/16/across-the-world-figures-reveal-horrific- 
covid-19-toll-of-care-home-deaths 


Hoitokodit ja muut hoitoyksiköt eivät voi sulkea laitoksiaan edes lukituksen aikana. Mliten niitä sitten 
suojellaan? Toimenpiteet, kuten henkilökunnan ja potilaiden säännöllinen testaaminen, sen 
varmistaminen, että kodeissa on riittävät siivousvälineet, ja tartunnan saaneiden asukkaiden nopea 
sairaalahoito voivat auttaa hillitsemään tautipesäkkeitä. 


Lukitusten edistämiseen ja hallinnointiin vaadittava työ voi kuitenkin viedä hallitusten huomion pois 
hoitokotien kriisistä. Pohjois-Italiassa tiukan lukituksen pitkittyessä ”hoitokodit jäivät monin tavoin 
oman onnensa nojaan”, Associated Pressin artikkelissa kerrottiin 26. huhtikuuta. 


https://www.whsv.com/content/news/Perfect-storm-Lombardys-virus-disaster-is-lesson-for- 
world-569961341.html 


Lukitusten lietsoma paniikki voi jopa vaikuttaa siihen, että henkilökunta pakenee, ja asukkaat jäävät 
ilman hoitoa, kuten Espanjassa tapahtui. 


https://www.npr.org/sections/coronavirus-live-updates/2020/03/24/820711855/spanish-military- 
finds-dead-bodies-and-seniors-completely-abandoned-in-care-home 


Se, että lukitukset eivät juurikaan auta hoitokoteja, saattaa olla yksi syy siihen, että 
kuolemantapaukset jatkuvat niin kauan niiden alkamisen jälkeen - toisin kuin IHME ja muut 
ennustavat. Yhdistynyt kuningaskunta, jossa on kuollut enemmän ihmisiä henkeä kohti kuin missään 
muussa suuressa maassa, määräsi 23. maaliskuuta lähes yhtä tiukan lukituksen kuin Italia. 
Kuolemantapausten määrä oli korkeimmillaan 10. huhtikuuta noin 1100 päivässä, mutta pysyi lähes 
neljä viikkoa myöhemmin noin 630:ssa päivässä. Kuolemantapauksista yli 16 000 tapahtui 
hoitokodeissa. 


Kuuden kuukauden epidemiasta lähtien tiedot ovat selvät: koronatartunnan saaneiden ihmisten 
kokonaismäärä ei ole yhtä merkityksellinen kuolleisuuden kannalta kuin se, ketkä ovat saaneet 
tartunnan. Vasta kun hoitokotien ja sairaaloiden taudinlevitys loppuu, tulevat kuolemantapaukset 
vähenemään. 


Robert Koch-instituutin, joka on saksalainen vastine CDC:lle, 15. huhtikuuta julkaisemassa 
asiakirjassa tarjotaan hieman erilainen näkökulma asiaan. 


Artikkelissa tutkijat seurasivat tartuntojen määrää Saksassa yli kahden kuukauden ajan. He 
havaitsivat, että viruksen leviäminen oli huipussaan maaliskuun alussa. Tuolloin jokainen uusi 
henkilö tartutti kolme muuta henkilöä — R = 3, mikä osoittaa, kuinka tarttuva korona voi 
luonnollisesti olla. Seuraavien kolmen viikon aikana tartuntanopeus laski noin yhteen. 


https://www.rki.de/DE/Content/Infekt/EpidBull/Archiv/2020/Ausgaben/17 20 SARS- 
CoV2 vorab.pdf? blob=publicationFile 


Saksa kuitenkin määräsi rajumman lukituksen myöhemmin — vasta 23. maaliskuuta 2020, kaksi 
viikkoa Italian lukituksen jälkeen. 


Mitä tapahtui? Etelä-Saksa ei ole edes 300 km päässä Pohjois-Italian rajasta. Ilmoitukset Italiassa 
puhkeavasta taudinpurkauksesta saivat saksalaiset ilmeisesti ryhtymään vapaaehtoisesti 
välttämään sosiaalisia kontakteja, ja siten vähentämään viruksen leviämistä - ennen kuin syntyi 
täyttä tuhoa aiheuttava paniikki, mikä on seurausta lukituksilla hekumoimisesta, ja niiden 
täytäntöönpanosta. 


Itse lukitus vähensi leviämistä vain hieman, 0,9:ään. Lukitus ei kuitenkaan juuri suojellut 

haavoittuvaa väestönosaa. ”Maaliskuun 18. päivän jälkeen virus leviää enemmän iäkkäisiin ihmisiin, 
J 

ja näemme yhä useammin tautipesäkkeitä myös vanhainkodeissa ja sairaaloissa.” 


Saksa kuitenkin asetti hoitokodeissa esiintyvien tautitapausten hillitsemisen etusijalle - ja Saksassa 
esiintyi lopulta vain murto-osa Britannian, Italian ja Espanjan hoitokotikuolemista - ja Saksan 
kokonaiskuolleisuus oli vähäisempää kuin Yhdistyneessä kuningaskunnassa, Italiassa tai Espanjassa. 


https://www.theguardian.com/world/2020/jun/28/covid-19-risk-of-death-in-uk-care-homes-13- 
times-higher-than-in-germany 


Lukitusten tehottomuudesta saatiin lisää todisteita sen jälkeen, kun Yhdysvaltain osavaltiot ja 
Euroopan maat olivat poistaneet ne. Tanska oli ensimmäinen Euroopan maa, joka lopetti lukitukset 
ja avasi koulut uudelleen huhtikuussa ja kaupat toukokuun alussa. Yli kuukautta myöhemmin, 10. 
kesäkuuta, Tanskan terveysviranomaiset ilmoittivat, että ”emme ole havainneet avaamisen 
johtaneen merkittäviin seuraamuksiin”. Sveitsissä ja monissa muissa Euroopan maissa trendit oivat 
samankaltaisia. 


https://www.reuters.com/article/us-health-coronavirus-denmark/denmark-sees-no-rise-in-covid- 
19-cases-after-further-easing-of-lockdown-idUSKBN23H1DU 


Yhdysvalloissa eteläiset osavaltiot alkoivat jo 24. huhtikuuta purkaa lukituksia Georgian johdolla. 
Päätös johti ennakoitavissa olevaan mediahysteriaan. The Atlantic-lehti kutsui päätöstä 
surullisenkuuluisasti ”Georgian ihmisuhrikokeeksi”. 


Yhdysvalloissa ei kuitenkaan havaittu koronavirustapausten piikkiä toukokuussa tai kesäkuun 
alussa. Toukokuun 20. päivänä Marko Kolanovic, J.P. Morganin vanhempi strategi (joka, kuten Neil 
Ferguson, on koulutukseltaan fyysikko), analysoi uudelleen avaamista ja lähetyksiä koskevia tietoja. 
Hän tuli johtopäätökseen, että virus oli itse asiassa levinnyt Yhdysvalloissa hitaammin sen jälkeen, 
kun sulkemiset päättyivät. 


Kesäkuussa tapaukset alkoivat lisääntyä laajalla alueella Kaliforniasta Floridaan. Sairaalahoitoja 
seurasi. Arizonassa, joka oli ensimmäinen osavaltio, jossa havaittiin suuri piikki, sairaalahoitojaksot 
yli kolminkertaistuivat 1. kesäkuuta tapahtuneesta noin 1000:sta 3500:aan 13. heinäkuuta. 
Texasissa piikki alkoi myöhemmin, mutta se oli jyrkempi: 2 000:sta 11. kesäkuuta lähes 11 000:een 


22. heinäkuuta. Floridassa suuntaus oli samankaltainen, ja sairaalahoitojaksot lisääntyivät noin 
2000:sta lähes 9000:een. 


Myös kuolemantapaukset lisääntyivät kaikissa kolmessa osavaltiossa, joskin ennakoitavissa olevalla 
viiveellä. (Kuolemantapausten ilmoittaminen on hankalaa paitsi siksi, että kriteerit, joiden 
perusteella kuolemantapaukset lasketaan koronaan liittyviksi, ovat erittäin väljät, myös siksi, että 
jotkin kuolemantapaukset ilmoitetaan lähes välittömästi, kun taas toisia kuolemantapauksia ei 
lasketa viikkoihin tai jopa kuukausiin.) Sairaalahoitoja ja erityisesti kuolemantapauksia on kuitenkin 
ollut paljon vähemmän kuin Yhdysvaltain koillisosassa maaliskuussa 2020. 


Aurinkovyöhykkeen tautipiikille on tarjottu useita erilaisia ja uskottavia selityksiä, kuten 
ilmastointilaitteiden runsas käyttö, nuoret, jotka päättivät olla välittämättä taudista tietäen, etteivät 
ole vaarassa, sekä mahdollisesti myös tapausten saapuminen Meksikosta. Reaalimaailman 
monimutkaisuus ei ole estänyt tiedotusvälineitä väittämästä, että vain ja ainoastaan lukitusten 
päättymisen oli syypää tartuntojen lisääntymiseen - vaikka lisääntyminen alkoi viisi-kahdeksan 
viikkoa lukitusten päättymisen jälkeen. 


Vielä tärkeämpää on, että tiedotusvälineet eivät juuri ole raportoineet, että aurinkovyöhykkeen 
sairaalapiikki on ohi. Arizonassa, Floridassa ja Texasissa sairaalahoitojen määrä laski heinäkuun 2020 
lopulla. Lasku oli hämmästyttävin Arizonassa, jossa tapaukset olivat huipussaan ensimmäisenä. 
Heinäkuun 13. päivän ja elokuun 3. päivän välisenä aikana sairaalahoitojaksot vähenivät hieman yli 
2000:een, mikä merkitsee lähes 50%:n laskua. Texasissa sairaalahoitoon otetut koronapotilaat 
vähenivät heinäkuun 22. päivän huipusta alle 9000:een elokuun 3. päivään mennessä, mikä on lähes 
20%:n pudotus. Kaikissa kolmessa osavaltiossa sairaalat olivat kuormittuneita, mutta yksikään niistä 
ei ollut ylikuormittunut, eikä korona- tai muiden potilaiden saaman hoidon laatu vaikuttanut 
kärsineen. 


Lisäksi kaikissa kolmessa osavaltiossa sairaalahoitojen määrä väheni siitä huolimatta, että osavaltiot 
eivät asettaneet uudelleen laajamittaisia lukituksia, vaikka ne toteuttivatkin pieniä toimenpiteitä 
hidastaakseen viruksen leviämistä ja vähentääkseen sairaaloiden kuormitusta. Esimerkiksi Arizona 
sulki kuntosaleja ja baareja, Florida sulki baareja ja Texas lykkäsi elektiivisiä leikkauksia. (Arizonassa 
ja Floridassa ei vaadittu myöskään maskien käyttöä, kun taas Texas edellytti niiden käyttöä 
useimmissa piirikunnissa.) 


Noin 180 vuotta sitten brittiläinen epidemiologi ja tilastotieteilijä William Farr tutki isorokko- ja 
muita epidemioita koskevia tietoja ja päätteli, että virusperäisissä epidemioissa kuolemantapaukset 
yleensä sekä lisääntyvät että vähenevät suurin piirtein symmetrisesti, mikä muistuttaa Bellin 
kellokäyrää - pitkää tasaista vaihetta seuraa nopeahko nousu, sitten huippu, sen jälkeen jyrkkä lasku, 
ja taas tasainen vaihe. 


Farrin havainnossa on merkillepantavaa se, että itse virustyypillä, tai sen tappavuudella tai 
tarttuvuudella ei näytä olevan niin paljon merkitystä kuin (vapaaehtoisella) luonnollisella reaktiolla 
virukseen - ja niiden ihmisten määrän kasvulla, jotka ovat saaneet virustartunnan ja toipuneet 
viruksesta, saaneet immuniteetin, eivätkä enää levittä sitä eteenpäin. Lisäksi Farr totesi, että 
epidemiat iskevät yleensä haavoittuvimpiin ensin ja kovimmin: ”Kuolevaisimmillaan olevat kuolevat 
pois.” Tämän vuoksi varhaiset arviot kuolleisuudesta voivat olla valtavasti yliarvioituja. 


https://www.sciencedirect.com/science/article/pii/S2468042718300101 


https://www.cebm.net/covid-19/covid-19-william-farrs-way-out-of-the- 
pandemic/t:v:text=Farr%20showed%20that%20epidemics%20rise,patternk200n%200n%20down 
ward%20slope 


Arizonan sairaalahoitokäyrien muoto ei voisi paremmin sopia Farrin lakiin - se on kellokäyrä, jossa 
on pyöreä huippu ja jyrkkä lasku. Lukituksia tai ei, yksinkertainen teoria ennusti epidemian kulun 
paljon paremmin kuin tehokkaimmatkaan tietokonesimulaatiot. 


Lukitusten maailmanlaajuisen tarkastelun on syytä käsitellä kolmea muuta maata: Ruotsi, Uusi- 
Seelanti ja Japani. 


Ruotsi on herättänyt valtavasti huomiota ainoana suurena Länsi-Euroopan maana, joka kieltäytyy 
lukituksesta. Ensi silmäyksellä näyttää siltä, että Ruotsi tarjoaa todisteita sekä lukitusta 
kannattavista, että vastustavista näkemyksistä. Siellä koronakuolemien määrä asukasta kohti on 
pienempi kuin Yhdistyneessä kuningaskunnassa tai Italiassa, mutta suurempi kuin Saksassa tai 
muissa Pohjoismaissa. 


Itse asiassa Ruotsin korkeat kuolleisuusluvut johtuivat kuitenkin lähes yksinomaan siitä, että maa ei 
vain jättänyt suojelematta hoitokoteja, vaan joissakin tapauksissa se jopa esti lääkäreitä tarjoamasta 
hoitoa erittäin vanhuksille. Kesäkuussa julkaistun artikkelin otsikkona oli ”Coronavirus Is Taking a 
High Toll on Sweden's Elderly. Families Blame the Government”, Wall Street Journal kertoi 
hälyttävistä, joissa iäkkäiltä potilailta oli evätty sairaalahoito. 


https://www.wsj.com/articles/coronavirus-is-taking-a-high-toll-on-swedens-elderly-families- 
blame-the-government-11592479430 


Tämän seurauksena Ruotsin koronaviruskuolemat ovat esiintyneet erittäin iäkkäillä ihmisillä. Lähes 
kaksi kolmasosaa kuolemantapauksista sattui yli 80-vuotiaille ja lähes 90% yli 70-vuotiaille. Ruotsin 
hallitus on myöntänyt, että sen laiminlyönti hoitokotien suojaamisessa oli valtava ja ehkäistävissä 
oleva virhe. 


Kaiken kaikkiaan epidemian kulku Ruotsissa on ollut samankaltainen kuin esimerkiksi Italiassa ja 
Espanjassa: alussa on ollut suuri piikki, jota on seurannut hidas lasku. Suuntaus viittaa siihen, että 
lukituksilla ei ole merkitystä, ja että hoitokotien suojelulla on paljon suurempi merkitys. 


Toisaalta vaikuttavin maakohtainen todiste lukitusten puolesta on peräisin Uudesta-Seelannista, 
jossa lukitukset toteutettiin hyvin aikaisin - ja hyvin tiukasti - ja joka näyttää nyt suurelta osin 
päässeen eroon koronaviruksesta. Uusi-Seelanti on kuitenkin poikkeustapaus - kuten myös Kanadan 
Newfoundland, joka on ryhtynyt vastaaviin toimiin - harvaan asuttu ja eristynyt saari, jolla on 
vähäinen rooli maailmankaupassa, ja joka voi helposti sulkea rajansa. 


Tämäntyyppiset alueet saattavat olla ainoat, joilla on realistinen mahdollisuus käyttää lukituksia 
koronaviruksen hallitsemiseksi, kunhan ne ovat halukkaita panemaan täytäntöön pitkän aikavälin 
karanteenit ja seuraamaan aggressiivisesti kaikkia positiivisia tapauksia. Se, oikeuttavatko viruksen 
aiheuttamat vaarat tällaiset toimet, on enemmän poliittinen kuin lääketieteellinen kysymys. Jopa 
näillä alueilla sääntöjen lieventäminen voi johtaa tapausten nopeaan lisääntymiseen, kuten 
Havaijilla, joka vielä äskettäin näytti hallinneen virusta tehokkaasti, nyt näyttää tapahtuneen. 


Jos Uusi-Seelanti on vahvin peruste lukituksille, Japani on päinvastainen. Japanin olisi pitänyt olla 
epidemian Ground Zero. Siellä on yksi maailman vanhimmista väestöistä, yksi maailman 
suurimmista kaupungeista, suuri riippuvuus joukkoliikenteestä ja läheiset lentoyhteydet Kiinaan. 


Japanin puutteellinen toiminta karanteenin asettamisessa surullisenkuuluisalle Diamond Princess- 
risteilyalukselle helmikuussa osoitti, että Japanin viranomaisilta puuttui perustietämys infektioiden 
torjunnasta. "Asiantuntijat, jopa jotkut lääketieteen ammattilaiset, työskentelivät laivalla ilman 
täysiä suojavarusteita”, New York Times kertoi 22. helmikuuta. 


https://www.nytimes.com/2020/02/22/world/asia/coronavirus-japan-cruise-ship.html 


Japani ei koskaan määrännyt maan lukitusta, ainoastaan huhtikuussa se määräsi vain osittaisen 
”hätätilan”, joka kesti vain muutaman viikon ja koostui suurelta osin vapaaehtoisista rajoituksista. 
Kuten Bloomberg News kirjoitti toukokuussa: 


Asukkaiden liikkumista ei rajoitettu, ja yritykset ravintoloista kampaamoihin pysyivät auki. Ihmisten 
liikkeitä jäljittäviä huipputeknisiä sovelluksia ei käytetty. Maassa ei ole taudintorjuntakeskusta. 
Vaikka kansakuntia kehotettiin testaamaan, testaamaan, ja testaamaan - Japani on testannut vain 
0,2% väestöstään - yksi kehittyneiden maiden alhaisimmista luvuista. 


Silti Japanilla on ollut lähes kummallisen helppoa koronan kanssa. Se on raportoinut noin 250 
tapausta miljoonaa ihmistä kohti, mikä on jopa vähemmän kuin Uudessa-Seelannissa, ja kahdeksan 
kuolemantapausta miljoonaa kohti - noin 1% Ison-Britannian tasosta. 


Miksi? Kukaan ei oikeastaan tiedä. Monilla japanilaisilla on tapana käyttää maskeja, varsinkin jos 
heillä on kuumetta tai yskää, mutta mitenkään yleistä maskien käyttö ei ole. Viranomaiset myös 
kehottivat ihmisiä kokoontumasta väkijoukkoihin, suljettuihin tiloihin, kuten ravintoloihin, ja 
välttämästä liian läheistä kontaktia - kehotusten strategia. 


https://www.sciencemag.org/news/2020/05/japan-ends-its-covid-19-state- 
emergency?utm campaign=news daily 2020-05-26&et rid=687438071&et cid=3340566 


Jos nämä selitykset eivät tyydytä lukijaa, voi se johtua siitä, että ne ovat totta. On varmaa, etteivät 
lukitukset ole syynä Japanin onnistumiseen. Silti amerikkalaiset Asiantuntijat ovat suurimmaksi 
osaksi vain jättäneet Japanin huomiotta, ja jatkaneet Ruotsin moittimista sen sijaan, että olisivat 
tehneet oikeaa työtä, ja syventyneet Japanin poliittisiin päätöksiin, ja sen harjoittaman politiikan 
ilmeiseen menestykseen. 


Vielä yksi asia: tieteellisissä lehdissä on viime aikoina julkaistu useita artikkeleita, joiden mukaan 
lukitukset ovat pelastaneet satoja tuhansia tai jopa miljoonia ihmishenkiä. Korostamatta asiaa liikaa, 
on todettava, että nämä julkaisut ovat silkkaa roskaa - matemaattisia malleja, jotka ovat joissakin 
tapauksissa samojen epidemiologien laatimia, joiden ennusteet neljä kuukautta sitten 
osoittautuivat täysin vääriksi. Nämä mallit ovat vielä hyödyttömämpiä sitä taustaa vasten, että ne 
eivät edes yritä ennustaa tulevaisuutta vaan kuvaavat jotain vaihtoehtoista, paralleelia 
menneisyyttä, jota ei koskaan tapahtunut - ja jota sen vuoksi ei voi osoittaa oikeaksi tai vääräksi. 


Esimerkiksi kesäkuussa Imperial Collegen tutkijat (juu, taas!) julkaisivat artikkelin, jossa väitettiin, 
että lukitukset olisivat saattaneet pelastaa miljoonia ihmishenkiä Euroopassa. Sen lisäksi, että 
tutkijat käyttivät graaveinta arviota viruksen aiheuttamasta kuolemanriskistä, paljon korkeampaa 
kuin faktuaaliset numerot, he tarkastelivat kymmentä Euroopan maata. He havaitsivat, että kaikissa 
kymmenessä maassa lukitukset olivat toimineet, riippumatta siitä, miten ja milloin ne toteutettiin. 


https://www.nature.com/articles/s41586-020-2405-7 


Ruotsi on oli mukana tutkimuksessa - lukittuna maana. 


Tämä teki tutkimuksen tuloksesta juuri päinvastaisen kuin mitä tutkijat olivat mielessään 
sommitelleet. Jos Ruotsissa saatiin sama tulokset lukitusten toimivuudesta kuin kaikkialla muualla, 
ilman että Ruotsia koskaan edes oli lukittu, kuinka sen jälkeen voi esittää johtopäätöksenä, että 
lukituksilla olisi ollut merkitystä? 


Käteen jäävä todistusaineisto viittaa siihen, että - parhaimmassakin skenaariossa — drakoniset 
lukitukset saattaisivat hidastaa koronan leviämistä. Lopulta kuukausia kestäneiden lukitusten 
jälkeen epidemia Italiassa, Espanjassa ja New Yorkissa kuitenkin taittui. 


Mutta ajatus lukitusten toimivuudesta jää todistamatta, minkä Ruotsin malli osoittaa. Lukitusten 
avulla, tai ilman niitä, maat ja alueet voivat lopulta saavuttaa ”laumaimmuniteetin”. 
Laumaimmuniteetti tarkoittaa sitä, että kun riittävän monet ihmiset ovat jo saaneet tartunnan, 
toipuneet siitä, ja kehittäneet vasta-aineita virusta vastaan, viruksen mahdollisuus levitä väestössä 
vähenee. 


Keskustelu — siitä, kuinka suuren osuuden väestöstä on saatava tartunta ennen kuin 
laumaimmuniteetti saavutetaan, on kuitenkin teoreettista ja siihen liittyy monia mallinnukseen 
liittyviä epävarmuustekijöitä, jotka ovat jo osoittautuneet liian haitallisiksi. Asia on siis parasta jättää 
myöhemmäksi. 


Lukituksen kannattajat näyttävät unohtavan, että yleinen lukitus ei juurikaan vaikuta asiaan, 
varsinkaan kun kyseessä on virus, jonka riskit kohdistuvat vanhuksiin ja sairaisiin kuten koronan 
kyseenollessa. Tärkeintä on estää tautipiikit, jotka voivat aiheuttaa sairaaloiden ylittämisen, ja 
suojella haavoittuvia. 


Massiiviset lukitukset eivät tee kumpaakaan. Ne herättävät pelkoa, ja koska niiden ajaminen ja 
ylläpito vaatii hallinnolta huomiota, vievät ne huomion pois keskeisestä, eli suojelua tarvitsevien 
henkilöihin huomioimisesta, vieläpä pahimpana mahdollisena ajankohtana. 


Jopa WHO näyttää tunnustaneen lukitusten turhuuden. Brittiläisen The Telegraph-sanomalehden 
haastattelussa tohtori Maria Van Kerkhove, joka johtaa WHO:n koronatyöryhmää, kehotti maita 
luopumaan lukitusten uudelleen käyttöönotosta. Ne ovat ”pelkkä tylppä astalo” - voimankäytön 
väline, jolla on vakavia sosiaalisia ja taloudellisia seurauksia, hän sanoi. 


https://www.telegraph.co.uk/global-health/science-and-disease/exclusive-top-disease-detective- 
Wwarns-against-return-national/ 


Jotkut Euroopan johtajat ovat julkisesti myöntäneet, että lukitukset olivat virhe. Heinäkuussa 
Ranskan pääministeri Jean Castex sanoi, että maa ei enää koskaan ”määräisi samanlaista lukitusta 
kuin viime maaliskuussa, koska olemme oppineet... että täydellisen lukituksen taloudelliset ja 
inhimilliset seuraukset ovat katastrofaalisia”. 


https://www.france24.com/en/20200708-france-rules-out-total-lockdown-in-case-of-covid-19- 
surge 


Kyllä, taloudelliset ja inhimilliset seuraukset. Ajattelin, että kirjoittaisin niistä paljon tässä osiossa, 
mutta en ole vaivautunut, koska ne ovat niin itsestään selviä. Yli 50 miljoonaa amerikkalaista on 
jättänyt työttömyyshakemuksen, ja Yhdysvaltojen talous supistui toisella kvartaalilla kolmasosan, 
mikä on kaikkien aikojen jyrkin pudotus. 


Vahingot — ulottuvat = paljon —pankkitilejä laajemmalle. Maaliskuun jälkeen huumeiden 
yliannostuskuolemat ovat lisääntyneet New Jerseystä Brittiläiseen Kolumbiaan, ja murhat ovat 


lisääntyneet monissa Yhdysvaltain suurkaupungeissa. (Emme tiedä tarkalleen, kuinka paljon, sillä 
vaikka laskemme pakkomielteisesti ja reaaliaikaisesti koronaviruskuolemia, kiinnitämme paljon 
vähemmän huomiota muihin kuolinsyihin.) Miljoonia ei-kiireellisiä leikkauksia on lykätty 
maailmanlaajuisesti, mikä on johtanut kroonisesta kivusta, nivelrikosta ja muista vaivoista kärsivien 
potilaiden sanoinkuvaamattomaan kärsimykseen, ja jopa kuolemaan sydänleikkausta tai 
syöpähoitoa tarvitsevien ihmisten kohdalla. 


https://www.dailymail.co.uk/news/article-8396253/UK-patients-face-TWO-YEAR-wait-elective- 
surgery-NHS-backlog-set-hit-650-000.htm! 


https://nowtoronto.com/news/april-28-coronavirus-updates-toronto-news 


Sadat miljoonat lapset ympäri maailmaa ovat menettäneet mahdollisuuden oppia ja leikkiä 
koulussa. Ahdistus ja masennus ovat nousussa; sosiaalisessa mediassa ihmiset kertovat ylpeinä, 
etteivät ole käyneet ulkona kuukausiin. 


https://www.washingtonpost.com/health/2020/05/04/mental-health-coronavirus/ 


Lukitukset ovat rankaisseet meitä kaikkia valtavasti (lukuun ottamatta teknologia- ja sosiaalisen 
median yrityksiä, jotka raportoivat ennätysvoitoista). Sillä ei ehkä olisi mitään väliä, jos meillä olisi 
vakuuttavia todisteita siitä, että lukitukset toimivat. 


Meillä ei ole. 


Todisteiden puuttuessa Maailmanlopun tiimiläisten kehotukset lukitusten uusimisesta - itse asiassa 
vaatimukset vielä kovemmista lukituksista, ikään kuin emme olisi kokeneet tarpeeksi vahinkoa jo 
keväällä - saattavat kuulostaa vitsiltä. Varsinkin kun sairaalat jopa pahiten kärsineissä 
aurinkovyöhykkeen osavaltioissa alkavat tyhjentyä. Mutta ne eivät ole vitsi. Ne ovat paitsi vakavasti 
otettavia, myös totta, kuten Australian Victorian provinssin 2. elokuuta 2020 tekemä päätös 
määrätä uusi ja ankara lukitus Melbournessa, viiden miljoonan asukkaan kaupungissa, osoittaa. 


Lukitukset ovat epäonnistuneet yhtä pahasti kuin oikeat asiantuntijat meitä varoittivat, juuri niistä 
syistä, joista oikeat asiantuntijat meitä varoittivat. Hysteerikot vain eivät ole oppineet mitään 
viimeisten neljän kuukauden aikana. 


Kokemus on osoittanut, että epidemioita tai muita epäsuotuisia tapahtumia kohtaavat 
yhteisöt reagoivat parhaiten ja vähiten ahdistuneina silloin, kun yhteisön normaali 
sosiaalinen toiminta häiriintyy vähiten. 


Nämä sanat ovat yhtä totta nyt kuin vuonna 2006. Olemme unohtaneet ne jo kerran tänä vuonna. 


Eikä meillä ole varaa toistaa tätä virhettä. 


